Argiztapen soluzioaren fabrikatzailea - Shanghai P&Q lighting Co., Ltd.\n2005ean sortutako Shanghai P&Q Lighting Co., Ltd. fundizioan, plastikozko injekzioan eta xaflako argiztapeneko fabrikatzaile profesionala da. Txikitik handira handiago bihurtzen da Haining-en galdaketa eta muntaia fabrikarekin, urratsez urrats. Die toneratzeko makina 200 tonatik ~ 800 tonara. Etengabe ekipo berrietan inbertitzen dugu etengabeko hobekuntzaren erronkari arrakastaz aurre egiteko eta beti gure bezeroen behar bakoitzerako irtenbide egokienak emateko. P & Q-k ez du plastiko injekzio eta txapa fabrikarik, baina plastiko injekzioa eta txapa piezak ere eman ditzake bezeroen beharren arabera.\nP&Q jabetzako lantegia Hainingen, Zhejiang, Txinan dago. Ez da 6000 m2 baino gutxiago. Ekoizpenak ISO9001 kalitatearen kudeaketan funtzionatzen du. Eta bulegoa eta lantegia ERP sisteman kudeatzen dira 2019az geroztik.\n28 2020. abendua\n14 2020. abendua


2n MAILA - Garazi - Baigorri\n> HERRI ANTZOKIA\n> IKASLEEI ZUZENDUTAKO DENBORALDIA\n> 2n MAILA\nAzken eguneratzea 2017/9/12(e)an\nUrte guziz bezala, Baxe Nafarroa Herri Antzokiak erakasle eta ikasleei proposatzen die eskola denboran ikus daitezken ikusgarriak (edo aratsez ere) baita ikusgarrietako artistekin eleketan egoitea.\nHARRI, ORRI, AR (Xifumi jokotik...)\nAtrezo jangarriak, Mariachien musika, zirku garaikidearen kutsua, mugimenduaren energia eta fisikotasuna... Obra honek gogora ekartzen digunez, haurren jolas tradizionalak bezala, hauskortasunak (paperak irudikatua) garaitu egin dezake indarra (harria).\n• Historia de un segundo - Les Vikings (Sara Olmo & Victor Launay)\n• Complete Surrender - Jorge Jauregui\n• Harri, Orri, Ar - Paolo Mohovich\nHARRI, ORRI, AR\nAZAROAREN 17 OSTIRALA\nSt Louis gela\nIraupena : 70 mn\nPREZIOA (2n Maila)\nIkasleka 6,50 €\nCyranok bere kusia Roxanne maite du... sekretuki... Malerus da Roxanne-k ez baitu Christian baizik ikusten ... Christian ez da baitezpada izigarri argia baina ederra da. Gudukari eta poeta dugu Cyrano, bihotz handikoa, sudurra baino handiagokoa ! Antzerki ospetsu honek gai unibertsalak jorratzen ditu : amodioa, bekaizkeria, desberdintasuna... Baratze japones batean, joko maskatuari esker, hiru antzezleek ixtorio huntako pertsonaiak biziarazten dituzte, izpiliku sasien artean ...\nAZAROAREN 27 & 28\nIraupena : 60 mn\nBehin Bazen Internet ipuin teknologiko bat da. Data, gure heroi tematsua, Interneten bizi da eta pakete misteriotsuak banatzen ditu zuntz optikozko kableetan. Bere abenturak segitzen ditugu, bideratzailetik zerbitzailetarat, 0 eta 1-en sekretua aurkitzeko. Ikusgarriak antzerkia eta mediazio zientifikoa nahasten ditu Interneten funtzionamendua euskaraz kondatzeko deneri.\nEuskarazko lehen emanaldia !\n13R3P & Itzuli\nURTARRILAREN 25 & 26\ngoizez & arratsaldez\nIraupena : 50 mn\nPREZIO (2n maila)\nMoi izeneko mutikoa gazteak, bere amaren gizongai berriaren alabaren ezagutza egiten du, Livère izena du. Moik okasionezko arreba hunen eazgutza kondatzen digu. Gaurko famili ber-osatuetako egoeretatik abiatuz, Stéphane Jaubertie-k galdezkatzen gaitu anai-arreben arteko loturetaz, nahiz eta ez ber gurasoak izanik.\nZuzendaritza eta apainduren hautaketak, testu hunen edertasuna adierazten ditu.\nMARTXOAREN 15 OSTEGUNA\n8 urtetik goiti\nIkusgarri honek balentria goraipatzen du. Ez edozoin balentria ez. Erorita berriz xutitzeko indarra aurkitzen duten pertsonena. Gorputza normatik kanpo duten pertsonena.\nDe Mar A Mar europear Poctefa Fondoko Sorkuntzarako diru laguntza jaso du ikusgarri honek.\nMARTXOAREN 16 OSTIRALA\n250 kilo lasto eta 125 kilo giñarrez osaturiko bikote honek mugimendua, orekak, umorea eta espazioak aztertzen ditu, gizakien arteko harremanen berezitasunak sakonduz.\nOHARRA : Ainitz lasto erabiltzen dutelakoan, errautsari sentsibilitate azkarra duten pertsonei segurtasunezko neurriak hartzea gomendatua da.\nAmer i Africa Circ\nAPIRILAREN 6 OSTIRALA\nIraupena : 45 mn\n( 210 Kb)\n2017 - 2018ko izen emaite fitxa\nIkusle izaiteko fitxa ( 182 Kb)


Mendebalde Kultura Alkarteak garatu dituen azken egitasmoak aurkeztu ditu Euskararen Etxean. - Azkue Fundazioa- Euskara sustatzen\nHasiera • Azkue Fundazioa • Berriak • Mendebalde Kultura Alkarteak garatu dituen azken egitasmoak aurkeztu ditu Euskararen Etxean.\nMendebalde Kultura Alkarteak garatu dituen azken egitasmoak aurkeztu ditu Euskararen Etxean.\n2008ko Apirilaren 23a\nArrietako euskaldunen jakituria: kontuak, kantak, bizimodua eta Bizkaian zehar: euskararen ikuspegi orokorra liburuak, Euskalingua 11 aldizkari elektronikoa eta Atzorik Etzira XII. Jardunaldiak izan dira plazaratu dituzten lanak.\nAurkezpenean, Mendebalde Kultura Alkartearen zuzendaria den Eneko Barrutia jaunak parte hartu du, besteak beste.\nArrietako euskaldunen jakituria: kontuak, kantak, bizimodua liburua eta CD-a aurkezteko, Juan Luis Goikoetxea egilea, BHIko katedraduna eta Miren Edurne Torrealdai Arrietako Alkatesa hurbildu dira. Izenburu honekin bildu dira Arrietako euskaldunei egindako grabaketak; hauei esker, herriko euskara, kultura eta bizimodua ezagut ditzakegu.\nBizkaian zehar: euskararen ikuspegi orokorra Iñaki Gaminde Euskal Herriko Unibertsitateko irakasleak egindako liburu eta CD-ROMan, Bizkaia osoko euskararen azterketa dialektologikoa egiten da, herri euskaldun guztietako euskaldun zaharren ahozko euskara bildu delarik. CD-ROMan liburuan agertzen direneko testu eta esaldi ugari entzun daitezke.\nEra berean, Maribi Unamuno Euskal Herriko Unibertsitateko irakasleak, interneten argitaratzen den Euskalingua aldizkariaren 11. alea aurkeztu du. Urtean bi kaleratzen dira eta mendebaldeko euskarari buruz eta euskararekin lotutako hainbat gai jorratzen dira.\nBukaeran, Eneko Barrutiak 2008ko maiatzaren 9an eta 10ean Euskaltzaindiko Aretoan, elkartearen XII. Jardunaldiak egitaraua aurkeztu digu. Aurtengo jardunaldien gaia “Atzorik Etzira” izango da.\nEgitasmo hauen inguruko informazio gehiago nahi izanez gero, jo ezazu www.mendebalde.com helbidera.


Espainiako irakasleen %20k bakarrik erabiltzen du astero Internet eskolak emateko, Adeticaren azterketa baten arabera | Consumer\nEspainiako irakasleen %20k bakarrik erabiltzen du astero Internet eskolak emateko, Adeticaren azterketa baten arabera\nElkarte horrek nabarmentzen du teknologia berriak hezkuntzan erabiltzeak dakarren "erronkari aurre egiteko" beharra.\nEspainiako irakasleen% 20k bakarrik jotzen du astero Internetera, ikasleei eskolak emateko, informatikakoez gain. Hala adierazten du Adeticak (Informazioaren eta Komunikazioaren Teknologiak Garatzeko eta Ikasteko Elkartea) erakunde horretako lehendakari Domingo Gallegok ezagutzera emandako azterlan batek.\nTeknologia Berrien eta Hezkuntzaren Biltzarrean parte hartu zuenean, Familiaren, Eskolaren eta Gizartearen Nazioarteko Aretoaren barruan, ostiralean amaitu zen Santiagon, eta Galiziak hezkuntzan teknologia berriak erabiltzeak dakarren “erronkari aurre egiteko” beharra azpimarratu zuen.\n“Garrantzitsuena ez da soilik makinak ezartzea, baizik eta irakasleek haiek erabiltzen jakitea hezkuntza-helburu jakin batzuk lortzeko”, azpimarratu zuen. Alde horretatik, ohartarazi zuen Adeticak Espainian atzemandako arazoa “teknologia hezkuntzan aplikatzeko ezagutzak ez trinkotzea eta zatitzea” dela.\nBestalde, Jaitek taldeko zuzendari Mariano Sanzek ere azpimarratu zuen teknologia gelako beste elementu bat bihurtzeko beharra, lortu nahi diren helburuetan lortu nahi den garrantzia instrumentuan bertan baino gehiago manten dadin.\nGainera, Sanzek nabarmendu zuen erabilgarria dela irakasleak, irakasleak eta gurasoak Internet bidez harremanetan egotea, teknologia horien erabilera emankorragoa egin dezaketen esperientziak trukatzeko. Era berean, gogorarazi zuen Eskandinaviako herrialdeetan ikastetxe guztiak berritu direla ordenagailuak ikasgeletan gordetzeko, eta horrek ez duela esan nahi irakaslearen eta ikaslearen arteko harremanik dagoenik.\nJaitek-eko zuzendariak onartu zuen Espainian antzeko neurriak hartzea “oso garestia izango litzatekeela”, baina azpimarratu zuen “kostua ekonomikoki neurtzeaz gain, ikasle horiek Informazioaren eta Komunikazioaren Teknologien (IKT) erabilera ezberdinetan prestakuntza osoa izango luketelako”.\nhezkuntza Internet-eu profesores-eu


BioBilbao - Portal Cambio Climático de Bilbao - Portal Cambio Climático de Bilbao - Bilboko Udalak birziklatzeko zerbitzu berria jarriko du abian, urian zenbait Bilbogarbi mugikor erabiliz Bilboko Udalak birziklatzeko zerbitzu berria jarriko du abian, urian zenbait Bilbogarbi mugikor erabiliz – BioBilbao – Portal Cambio Climático de Bilbao\nBilboko Udalak abian jarri du herritarrek birziklatzeko eta hondakinak berriro erabili ahal izateko zerbitzu berria: langilerik gabeko puntu garbi mugikorra, Bilbogarbi mugikorra ere deitua.\nPuntu mugikor horietan kalean edukiontzi aproposa ez dutelako Bilbogarbietara eraman beharreko zenbait material bota ahalko dituzte herritarrek.\nBilbogarbi mugikor hauek 4 Bilbogarbi finkoen osagarri modura erabiliko dira. PLATAFORMA-ATOI BI izango dira, hondakin-motaren arabera modu batera edo bestera ireki eta gaika biltzeko ahalmena izango dutenak. Atoiak egunean uriko leku binatan jarriko dira eta eguna amaitzean jaso egingo ditu GOPUIL G4 TR3 motako ibilgailu elektrikoak. Horrela, herritarrek errazago izango dute hondakinak etxeko atean botatzeko aukera Bilboko edozein tokitan.


Haurrak eta jazarpena\n18 otsaila, 2013 Aleak PDF-n 974\nSei urte dira Etxadi elkarteak familiaren esparruan aholkularitza psikologikoa eskaintzen duela Goierri garaian. Aste honetan hitzaldia egin dute Zumarragako Zelai Arizti kultur etxean. Erasoa eskolan prebenitzeko bideak izan dituzte hizpide, beti ere, familiaren ikuspuntua aintzat hartuta. Izan ere, familia da lehenengo habia, eredua eta balore igorlea.\nAbiapuntuan dagoen galdera da eraso gisa zer hartu daitekeen. Etxadiko lan taldearen erantzuna argia da: «Eraso egoera da neska edo mutil batek, behin eta berriro, beste hainbaten ekintza negatiboak jasaten dituenean».\nTestuinguru honetan zer da, ordea, ekintza negatibo bat? Hainbat egoera aipatu dituzte psikologoek, besteak beste: behin baino gehiagotan norbaiti ezikusiarena egitea, ekintzaren batean parte hartzen ez uztea, pertsona bera jarraian deitoratzea, norbaiti egin nahi ez dituen gauzak egitera behartzea, mehatxuak, kolpeak, abusuak zein jazarpen sexuala…\nZerrenda luzea da, baina Etxadiko psikologo taldeak ñabardura bat egin nahi du: «Erasoa eskolan eta ikasleen artean eskolan sortzen diren ohiko gatazkak ezin dira nahastu, bereziki, aurre nerabezaroan zein nerabezaroan bertan sortzen diren diziplina falta edo jarrera arazoekin. Horrelako gatazkak gogaikarriak dira, baina ezin dugu esan erasoak direnik».\nErasotzeko arrazoi batek baino gehiagok egiten dute bat, eta erasotzaileen profila zein den galdetuta, indarkeria jasan duenak indarkeria erabiltzen duenaren mitoa hautsi nahi dute adituek. «Baliteke erasotzaileak gertutik indarkeria ikusi edo jasan izana, baina indarkeriak ez du berez halako sufrimendu espirala sortzen».\nOro har erasotzailearen profila osatzeko izaeraren hainbat ezaugarri zerrendatu dituzte: autoritarioa, kontrolatzailea, berritsua, kuxkuxeroa, zurrumurru faltsuak zabaltzeko gai dena, helduei bere asmoak ezkutatzen dizkiena, sekretu zalea eta gertatu denari buruzko gezurra esateko gai dena. «Izaera problematikoa da, baina ez ahula derrigor».\nErasoaren biktimen artean «edozein neska nahiz mutil egon daiteke». Hemen ere, ustez izaera mengela dutenek –ez dakite bai edo ez esaten, segurtasun falta handia dute, ez dira berea defendatzeko gai…– biktima izateko aukera gehiago izan ditzakete. «Baina, horrek ez du esan nahi lotsatiak edo gizartean lasai agertzen direnak arriskuan daudenik». Diotenez multzo honetan koka daitezkeen haurrek eta gaztetxoek jazartzaileak uxatzeko gaitasun gehiago dituzte. «Oro har, biktimak lagunkoiak dira, ondokoak asko behar dituzte, eta kuadrillako kide izateko xedeak bultzatuta edozer jasaten ikasten dute».\nEtxadiko aholkulariek familiak duen garrantzia azpimarratzen dute, erasoa eta jazarpena saihesteko egin dezaketen prebentzio lana handia baita. «Garrantzitsua da konturatzea familiaren barruan egiten dela lehenengo prebentzio lana, seme-alabei zer egin daitekeen eta zer ezin daitekeen egin esaten diegunean». Etxadiko psikologoen arabera, «erasoa muturrera eramandako gaizki konpondutako gatazka pertsonala da». Gaia familian bertan errotzen duen beste ezaugarri bat da jarrera erasokor horiek lehenengo familian erakusten direla, eskolan baino lehenago. Erasoak saihesteko familia barruko heziketan babesaren eta kontrolaren arteko oreka bilatu behar dela diote Etxadikoek, familian arazoa konpontzeko urratsak emanez.\nEstrategia edo oinatz horien artean daude enpatia lantzea eta bestearen azalean jartzea, autoestimu segurua eta positiboa lantzea, beren kaxa erabakiak hartzera animatzea eta asertibitatea bultzatzea, ezetz esatea… Azken honek frustrazioa barneratzen lagunduko die, gerora tolerantzia eta errespetua indartzeko eta haurraren harreman sozialak bermatzeko.\nAdibide bat jarri dute adituek: «2 urteko haur batek kolpea hartu du atearen kontra. Malkoetan dago eta ateari jo diogu berari min egin diolako: ‘ate gaiztoa’. Askotan egiten badugu, bere minaren arduraduna beste zerbait edo norbait dela erakutsiko diogu».\n« Zuhaitz landareen garaia\n«Baserritarra izatea abantaila da ziklo-krosean aritzeko orduan» »


Errauskailuen eskoriak desagerrarazten Suediako gobernua maisu (bideoa) | Zero Zabor\nHasiera » Errausketa » Errauskailuen eskoriak desagerrarazten Suediako gobernua maisu (bideoa)\nErrauskailuen eskoriak desagerrarazten Suediako gobernua maisu (bideoa)\nAtalak: Errausketa, Errefusa, Europa, Kutsadura\n[Pello Zubiria Kamino] Zer moduz hondakinen errausketa Suedian? Primeran, eredugarriak dira suediarrak munduarentzako, haien gobernuak zabaldu duen bideoari kasu egitekotan: “Importing garbage for energy is good business for Sweden” (Zaborrak energiatarako inportatzea negozio ona da Suediarentzat).\nDio Estokolmoko gobernuak: “Denok sortzen dugu zaborra eta horretan suediarrak ez dira ezberdinak. Baina ezohiko zerbait egiten dute. Suediak bere hondakinak hain era eraginkorrean birziklatzen eta kudeatzen dituenez, %1 baizik ez doa zabortegietara. Baina are interesgarriagoa dena, nahiz eta hein batean eztabaida eragin, Suediak birziklatzen dituen hiri hondakinak adina erretzen dituela, bi milioi tona inguru, energia bihurtzeko. Baina hondakin kopuru handi horiek eta guzti, herrialdeak dauzkan 32 errauskailuek [Waste-to Energy incineration plants, jatorrizko ingelesez] are gehiago kudeatu dezaketela. Eta Suedia urri dabilenez bere hondakin propioen kopuruarekin, zaborretan itota dagoen gainerako Europari zerbitzu bat eskaintzen dio: beste herrialdeetan soberan daukaten zaborra inportatzea”.\n800.000 tona inguru inportatzen ditu Suediak bere errauskailuetan kiskaltzeko. Bideoan ikusiko dituzu Britainia Handitik ekarritako hondakin pakete handiak. Teknikariek kontatzen dute material oso ona dela kiskaltzeko, petrolioa bera baino hobea. Eta horrela, munduari sobratzen zaion zaborra ekarrita Suediak erregai oso merkea eskuratzen du bere etxebizitzak berotzeko. Ingurumenarentzako ere oso mesedegarria, zabortegiek dauzkaten kalteen (gas metanoa eta abar) alderatuta.\nNegozio borobila Suediako 32 errauskailuena… zenbait xehetasun aipatu gabe ezkutatzekotan. Alde batetik, benetako prezioak: errauskailuen kudeatzaileek harro erakusten dituzten inportazioko hondakin ustez merke horien prezioetan aitortu gabe doazen koste ezkutuak. Bestetik… zer egiten duen Suediak errausketak tona bat zabor kiskalita sortzen dituen 250-300 kilo errauts eta eskoriekin. Bideoan dioen moduan “%1 baizik ez doa zabortegietara”?\nEz da kasualitatea propaganda Suediako gobernuak sare sozialetatik zabaldu izana justu munduak Langøya uhartearen irudiak ezagutu dituenean. Suediak inport-export egiten du hondakinekin. Europatik kiskaltzeko ekarri, kiskalitako errautsak Norvegiari oparitu. Suedian bertan inork nahi ez dituelako.\nLangoya uhartea Osloko fiordoaren sarreran, Suediako errauskailuen azken hobi. (Argazkia: Noah)


Sagardoaren Txapelketak tradizioa eta modernitatea uztartuko ditu 'Erremontari' saioarekin | Oriamendi 2010\nSagardoaren Txapelketak tradizioa eta modernitatea uztartuko ditu ‘Erremontari’ saioarekin\nXI. Sagardoaren Txapelketa aurkeztu zen pasa den ostegunean Galarretan eta aurten dena da berria. ETB1eko ‘Erremontari’ saioaren barruan jokatuko da txapelketa astelehenero, apirilaren 12an hasi eta ekainaren 7an bukatuta finalarekin.\nHorrek tradizioa eta modernitatea uztartzea ekarriko du. Tradizioa kirola bera da, xextoak, pilotak, frontoia berak irudikatzen dute eta modernitatea saioan zehar eskainiko diren irudiak kamera berezien bitartez eta saio baten barruan jokatzeak berak. Saioan, Sagardoaren txapelketa guztia emititzeaz gain elkarrizketak eta erremontearen ikuspuntu berriak ezagutuko dira, teknologia berriak erantsiz. Apirilaren 12tik aurrera, astelehenero 22:15etan ETB1en eskainiko da eta bi orduko iraupena izango du prime time-an.\nSagardoaren Txapelketan sei bikotek hartuko dute eta sei sagardotegi ordezkatuko dituzte. Ondorengoak dira bikoteak eta ordezkatzen dituzten sagardotegiak: Etxarri-Barrenetxea IV (Oialume Zar), Juanenea-Zubiri (Larre-Gain), Urriza-Zaldua (Bereziartua), Goikoetxea V-Aizpuru III (Gurutzeta), Segurola-Larrañaga (Gaztañaga) eta Ansa II-Labaka (Setien). Beste sagardotegi bat ere izango da protagonista, 2019ko azken txapelduna, Petritegi.\nAurtengo berezitasunik esanguratsuenetakoa da. Azken txapelduna izan zenez, aurten Petritegik bikote guztietan izango du errepresentazioa.Horretaz gain, txapelketan zehar, pilotari onena (aurrelaria eta atzelaria) erabakiko duen rankinaren errepresentatzailea ere izango da. Hortaz, finalean banatuko diren sariak ematearen ardura eta ohorea izango dute.\nTxapelketaren formatuan denak denen aurka jokatuko dute hasierako ligaxkan eta lehenengo lau sailkatuak finalerdietara sailkatuko dira eta bi bikote kanporatuak izango dira.Partidu guztiak 30 tantura jokatuko dira eta sailkapena puntuen bidez erabakiko da. Garaileak lau puntu batuko ditu, 29-27 tantu artean geratzen denak bi, 26tik-24 tantura puntua, 23tik 17 tantura punturik ez eta 16 edo gutxuago tantu egina puntu negatiboa.\nFinalerdiak maiatzaren 31n jokatuko dira eta lehenengo sailkatua laugarrenaren kontra ariko da eta bigarrena hirugarrenaren aurka. Garaileak ekainaren 7ko finalean elkartuko dira txapela erabakitzeko.\nAstelehenero bi partidu jokatuko dira eta lehenengo jardunaldian, apirilaren 12an, Urriza-Zaldua (Bereziartua) Etxarri-Barrenetxearen (Oialume Zar) kontra jokatuko dute lehenengo partiduan eta ondoren Ansa II-Labaka (Setien), Juanenea-Zubiriren (Larre-Gain) kontra.Aurkezpenean egon ziren bikote guztiak, Xabi Gonzalez Oriamendi 2010ko gerentea, Joseba Urkiola ETBko kirol zuzendaria, Pello Gartziandia oronako ordezkaria eta sgardotegi guztietako ordezkariak.


Greba orokorra, aldaketa soziala bultzatzeko | Enbata\nAccueil / Articles / Comprendre / Actualités / Greba orokorra, aldaketa soziala bultzatzeko\n« « Tous ensemble pour montrer à Paris que la Collectivité Territoriale Pays Basque n’est pas une lubie d’élus »\nLes réfugiés reviennent au cœur du processus de paix »\nPar Enbata | Publié : 27/05/2013\nApirila undarrean, ELA, LAB, ESK, STEE-EILAS, EHNE, HIRU, CGT eta CNT sindikatuek eta hainbat gizarte erakundek (50 pasa) deitu dute maiatzaren 30eko Hego Euskal Herrian Greba Orokorrara.\nGreba deitu dutenek ‘aldaketa sakonak’ egiteko galdea luzatzen dute arduradun politikoei. Zerga politikan eta aurrekontuetan moldaketak nahi dituzte, eta baita Euskal Herri osoarentzako ‘eskubide sozialen gutuna’ ere.\nGrebaren xedea da aurrekontu politikan « 180 graduko aldaketa » egiteko eskatzea, eta osasun, hezkuntza, etxebizitza eta gizarte sailek diru gehiago behar dutela aldarrikatzea. Halaber, langabeziari eta pobreziari aurre egiteko, zerga politika aldatu eta iruzurrari aurre egiteko neurriak hartu behar direla azpimarratzea.\nGrebarako 4 egun eskas direla eta Hego Euskalk Herriko 600 enpresa inportanteetako « enpresa-batzorde« -ek beren babesa erakutsi dute greba orokor honi, grebaren alde gehiengo zabalak lortuz. Datozen egunetan bozketak egiten ari diren hainbat «enpresa-batzorde»k beren babesa gehituko dute zerrenda honi. Bestalde, enpresa ttipi eta ertainetan ere ehunka egituretako langileek ere greban parte hartzeko xedea baieztatu dute.\nAzpimarratzekoa da, krisi ekonomikoa hasi denetik geroz, Hego Euskal Herriko 6. Greba Orokorra izanen dela.\nJarraian, Greba Orokor baten balioa eta aintzineko asteetako lanen ezagutzeko eta ulertzeko lagungarri diren datuak aurkituko dituzue besteak beste «Zertarako balio du grebak?» Xabier Anzan ELA sindikatuko prestakuntza arduradunaren elkarrizketa idatziarekin, eta irrati saioko elkarrizketarekin.\nGreba Orokorreko deia luzatzen duen karta :\nZertarako balio du grebak?\nXabier Anza, ELAko prestakuntza arduradunaren iritzia\nGreba orokor bat deitzen dugun aldiro gehien egiten den galdera zera da, erabilgarria ote den. Benetan lortuko al da greba honekin gobernuak hartzen dituzten erabakietan atzera egin araztea? Krisi uneotan lanuzte bat deitzea ez ote da mesede egitea produkzio urria ateratzen ari diren enpresei? Ez al diote komunikabideek, kapitalaren edota gobernuen esku baitaude, ohiko erantzuna emango, protesta gutxietsiz?\nSarri izaten ditut gai honi buruzko eztabaidak militante sindikalekin; hauek hartzen dute beren gain borroka sozial, politiko eta sindikaleko eginkizunik zailena: lantokietan asanbleak deitzea; argudioak prestatzea; jendaurrean hitz egitea, norbere -ustezko- mugak gorabehera; lankideen gogoa mugiarazten saiatzea; jendea mobilizazioetara joan dadin konprometitzea… Militante horiekin eztabaida zaila da, izan ere, beren zalantza, galdera eta konbikzioak konpromisoz bustitako praxian sortzen baitira. Hartueman honek ikusarazi dizkidan ondorioak azalduko ditut, bada.\nNire iritzian, greba orokor bat aurrera ateratzen saiatzen direnek badakite errealitatea ez dela bapatean aldatzen; badakite gaitza dela egun bakarreko borrokaren poderioz gobernu bati atzera egin araztea. Haatik, militanteok uste dute greba egun bat berebiziko garrantzia duen unea dela borroken bilakaeran. Grebak eta erreibindikazio ekintzek nortasun kolektibo bat itxuratzen dute, “gu” bat, “haiek” bati kontrajartzen zaiona; kontrakotasun hau gabe ezin izango da beste agertokirik iritsi. Beraz, greba prozesu baten baitan ikusten dute, ez ultimatum edo hordago gisa. Eta badakite gure lorpen guztiak mobilizazioaren eta grebaren emaitza izan direla.\nELAko eta LABeko militanteak, gainerako sindikatu eta mugimendu sozialetakoekin batera, 3.000tik gora asanblea egitekotan dira, lankide eta herritarren borondatea mugitzeko asmoz\nGreba orokorrarekin konprometituta daudenek ez dute epe laburreko kostu-etekinen kalkulurik egiten. Noski, greba egun bat garesti gerta liteke soldata miserable bat duenarentzat; litekeena da iriztea greba deitzeko motiboak ez didala niri zuzenean eragiten. Grebalariaren kalkuluak, ordea, ez du zerikusirik horrekin: bere ustez, inor ez da ondo biziko jende asko eta asko txirotuta dagoenean. Horregatik, greba orokorra egiten dutenek politikan parte hartzeko eskubidea aldarrikatzen dute, eta uste dute zilegi zaiela, beste edozein ustezko adituri bezala, gizarteari komeni zaiona erabakitzea. Gainera, gizartearentzako irudikatzen duten alternatiban guztientzako lekua dago… Greba orokorrarekin grebalariek politika beren esku hartzen dute, ozen eta argi esateko “besteek” diotena egia bada -hots, “ez dagoela alternatibarik”-, ez daukatela zentzurik gobernu aldaketek, alderdiek, ezta demokraziak ere.\nGreba orokorra egitea erabakitzen dutenak ez daude beren buruari begira. Mendez mende beste jende batekiko elkartasunak piztu izan ditu grebak, nazioen barnean zein mugaz gaindi. Greba orokorrarekin lagundu egiten ditugu beren duintasunaren alde borrokan dauden guztiak. Greba egiten duenak badaki zer den goizero barrikadan egotearen beldurra, zalantza, nekea… Greba orokorrarekin, horrenbestez, mezu indartsu bat ematen da: “zuek, egunero borrokatzen zaretenok, arrazoia daukazue, eta gizarte honetako kiderik hoberenak zarete”. Greba orokorrak horrela aurre egin nahi dio ugazabak erabaki ditzakeen zigorrek eragindako beldurrari. Greba orokorrean isilarazi dituztenek, lan munduan beldurrez bizi direnek protesta egin dezakete pairatzen duten menpekotasuna, dependentzia eta esplotazioa salatzeko. Halaber, greba egunez enplegua dutenek deiadar egiten dute enpresetan bakerik ez dela izango guztiek lana izan arte, euren eta etxekoen bizimodua bermatu arte.\nGreba orokorrerako konpromisoa hartzen dutenek klase xeheen egoera bizitza sozialaren erdigunean kokatzen dute\nGreba orokorrerako konpromisoa hartzen dutenek klase xeheen egoera bizitza sozialaren erdigunean kokatzen dute. Egun batez bereganatu egiten dute komunikabideek gizartearen agenda baldintzatzeko duten boterea, eta deiadar egiten dute: errealitaterik larrienei lehentasuna eman behar zaie; gizarteko debatearen erdi-erdian guztientzako enplegu duina egon behar da, ez bankuen arazoak. Greba orokorrarekin orain eta hemen bideragarri diren alternatibak aldarrikatzen dira, gizarte zuzenagoa eta lan duinagoa lortu eta aberastasuna hobeto banatzeko.\nGreba orokorraren alde eginez, alde batera “gu” gaude, eta bestera “haiek”, egoera honen arduradunak. Honela gogora arazten dugu gertatzen zaiguna ez dela halabeharra. Gauzak bestelakoak izan daitezkeela, eta izan behar direla.\nGreba orokorra, bestalde, garaiotan desobedientzia ariketa bat da. Gaur greba egitea ez da borroka tresna konbentzionala, mendebaldeko legeetan babestuta egon arren ez baita benetako askatasuna, langile-klasearen zatirik handiena mehatxupean dagoenean: langabezia, prekarietatea, kaleratzeak…\nDatorren maiatzaren 30ean, milaka langilek agintari eta patroiei gogora araziko diete mundua geuk egiten dugula\nGreba orokorra egiten dutenek kontzientziazioari dagokionez urrats erabakigarria egiten dute. Greba deitzea, arestian esan dudanez, hainbat lan hartzea da: prestakuntza eta argudioak eman, mobilizatu, jendea erakarri. ELAko eta LABeko militanteak, gainerako sindikatu eta mugimendu sozialetakoekin batera, 3.000tik gora asanblea egitekotan dira, lankide eta herritarren borondatea mugitzeko asmoz. Ez dago hau baino formazio politiko-sozial jarduera aberats eta handiagorik.\nAmaitzeko, gogoeta bat: duela zenbait urte lehendakari batek enpresario talde hautatu baten belarriak gozatzeko bota zuen “zuek zarete herri honetako BPGaren %90a”. Datorren maiatzaren 30ean, milaka langilek agintari eta patroiei gogora araziko diete mundua geuk egiten dugula; garbitu, irakatsi, zaindu, sendatu, zerbitzatu, eraldatu, eraiki, saldu, banatu, garraiatu… Aberastasuna askoren lanetik dator, eta lan nahikoa badagoenez, enplegua ere guztientzako adina behar dugu.\nGora greba orokorra!!\nELA sindikatuan Prestakuntza sindikaleko arduraduna den Xabier Anza-rekin elkarrizketa « Maiatzaren 30eko Greba orokorrari buruz », Jaime Otamendik, Euskadi Irratiko Mezularia saioan egina, maiatzaren 15an:\nZer irabaziko dugu greba egunarekin? Galderak berak erakusten du noraino gaituen kutsatuak kapitalismoak. Greba bakar batek ez du aldaketa ekartzen, greba gizarte prozesu baten barnean kokatu behar da, langabezia hain gogorra den garai borroka defentsiboan.\n« Greba egunarekin iritzi publikoan bestelako proposamenak plazaratzeko aukera zabaltzen da. Denak kabitzen garen gizarte batera abiatu behar dugu. Pobrezia gora doa, eta hazkunde garaian ere ez zen jaitsi. Nik asanbladetan bi irudi erabiltzen ditut.\n- Marrazki bizidunetan korrika bizian doana amildegira heldu eta korrika jarraitzen du erori gabe, arik eta behera begiratu arte. Politikariak behera begira jarri behar ditugu\n- Pipiak jotako altzariak itxuraz ondo daude baina kolpetxo batekin erortzen dira bat batean. Politika pipiak janda dago.\nLangile klasea eta herritarrak oro har babestuta sentitu dira politikak nolabaiteko oreka ezartzen zuenean kapitalaren indarraren aurrean. Politikak, orain, paper hori betetzeari utzi dio eta kapitalismoa den bezala azaltzen zaigu, bere gordinean. Txirritak esan zuen bezala: Errespetua gordetu zuten beldur ziraden artean.\nSindikatuak krisian daudela ere esaten da, baina nik uste hemen bi gauza nahasten dira:\n- Sindikatuaren indarra: geure erakundea orain 20 urte baino askoz indartsuagoa da.\n- Sindikatuaren indar harremana: kapitalaren aurrean indar harreman orain 20 urte baina askoz txikiagoa da.\nSilveirak iradoki du egun bateko greba ez dela eraginkorra, luzeagoa egin behar dela. Arrazoi izan dezake, baina gero enpresetara joan behar da eta langileei galdetu egun batekoa bikoa edo hilabeteko greba egin nahi duten.\nNik balio handia ematen diot grebaren prestaketa lanari. ELA eta LABek 3.000 asanblada egin behar ditugu greba txukuna ateratzeko. Asanblada horiek prestatu egin behar dira, aurrera eraman, argudiatu, bozketa egin eta irabazi. Politizazio lan horrek izugarrizko balio dauka, grebaren arrakasta lan horren fruitua baita.\nBadakit lan honek izugarrizko ahalegina exijitzen diela sindikatuko militanteei, egunero baitaude enpresa itxierak, konkurtsoak, manifestazioa, grebak, askotan mugagabeak… eta gainera, greba orokorra ateratzeak esfortzu ikaragarria eskatzen du.«\nBestalde, Xabier Anza-k, Greba Orokorraren prestakuntzako hainbat bilkuretan, « Ongizate estatutik neoliberalismora Shock Doktrina erabiliz » gaia jorratu du, formakuntzen hasteko Shock Doktrina filmearen 20 minutuko laburpena ikusgai ezarriz hastapenean.\nBukatzeko, hara zonbait arrazoin Greba Orkorraren balioa laburzki ezagutzeko…\n(Errealitatea ez da egun batetik bestera aldatzen, baina greba orokorreko egun bat mugarri funtsezkoa da halabeharrez luze jotzen duten borroka hauetan. Historiari erreparatuta jabetuko gara gure lorpen guztiak mobilizazioen, gatazken eta greben eskutik etorri direla.)\n… eta Greba Orokor baten prestatzeko egiten diren hainbat ekimenetarik baten irudiak :\nManifestation 1er juin 2013 à Bayonne pour la Collectivité Territoriale !\nMixel Lekuona, ixilpean herriaren alde lan anitz eginiko gizona


Amaren esne bankuak | Consumer\nAmaren esne bankuak\nAukera hori ulertzeko, funtsezkoa da ama arduratzea seme-alaba jaioberriei onena emateko, produktuaren segurtasuna eta osaera aldakorra bermatzeko.\nAmaren esnea da jaioberri bat elikatzeko aukerarik onena. Ebidentzia zientifikoan oinarritutako osasun-gomendioek ez dute horri buruzko hausturarik edo desadostasunik. Hala ere, ama batzuek ezin diete elikagai hori eman seme-alabei, arrazoi fisiko, patologiko edo psikologikoengatik. Edoskitze artifizialaz gain, bularreko haurraren beharretara egokitutako formuletatik abiatuta, beste irtenbide bat amaren esnearen bankuetara jotzea da. Aukera hori Espainian baino garatuago dago beste herrialde batzuetan, osasun-inguruneari lotutako hiru zentro baititu. Hala ere, sare sozialak ugaritzeak —amak harremanetan jartzen dira esnea “emateko”— eta artikulu berri bat argitaratzeak (artikulu horren arabera, baliteke beste ama baten esnea goiztiar den bularreko haur baten beharrei ez erantzutea) eztabaida piztu dute aukera horren egokitasunari buruz.\nAmaren esnearen bankuak Espainian\nEspainiako lehen esne-bankua 2001eko uztailean ireki zen Balear Uharteetako Odol eta Ehun Bankua Fundazioan. Fundazio pribatua da, eta giza esnea ematen die hainbat osasun-zentrori, ahal duen neurrian. Horren ondotik, 2007an, ospitale publiko bateko lehen bankua etorri zen, Madrilgo urriaren 12an, neonatologia-zerbitzuari lotua. 2010eko martxoan, Valentziako La Fe ospitalean dagoen hirugarren eta azken ateak zabaldu zituen.\nEspainiako ama-esnearen bankuen kopurua laster erregistratuko dela aurreikusten da\nGaur egungo eskaintza urriaren aurrean, litekeena da epe laburrean Espainian amaren esne-bankuen kopurua handitzea. Horrelako zerbitzuen eskaria handitu egin da. 2005etik 2009ra bitartean, lau aldiz handitu zen Balear Uharteetako bankuan bildutako kopurua (100 litrotik 400 litrora), eta urriaren 12an 60 litro inguru prozesatzen ditu hilean. Aukera horri dagokionez, beste herrialde batzuetan, Amerikan, bereziki Brasilen, kopurua Europan baino handiagoa da, nahiz eta Frantzian, Alemanian edo Erresuma Batuan ere goranzko joera izan.\nEstatu Batuetako osasun-agintarien kezka\n2010eko abenduaren hasieran, elikagaiak eta sendagaiak kontrolatzeaz arduratzen den Estatu Batuetako agentziak (FDA) kezka agertu zuen gizarte-sareen bidez bere kabuz harremanetan jartzen diren ama batzuen jarduera gero eta handiagoarekin, esnea inolako kontrolik gabe emateko. FDAren kezkaren abiapuntua honako hau da: bitarteko horren bidez lortutako amaren esneak izan ditzakeen arriskuak, kontrolik gabe, onura potentzialak baino handiagoak izan daitezkeela. Agentziak aholkatu die gurasoei kontrolatu gabeko amaren esnerik ez erabiltzeko, bakterio, botika edo substantzia kimikoekin kutsatzearen ondoriozko gaixotasun batzuk garatzeko arriskua dela eta.\nAmeriketako Estatu Batuetan maiz erabiltzen da ama-esnea, baina egungo banku-sarea ez da iristen eskaera osoari erantzuteko. Egoera horren ondorioz, handitu egin dira behar dutenekin esnea eman nahi duten emakumeak harremanetan jartzeko foro eta web orriak.\nGaur egun, FDAk proposatu du halako bankuetan esku hartzeko eta horiek arautzeko aukera, orain arte autokontrolerako erregimena baitute. Aditu batzuen ustez, araudia gehiegi betetzeak zentro horien itxiera masiboa ekar lezake, eta, ondorioz, produktua lortzeko zailtasunak areagotu.\nGaraia baino lehen ematen den esnea\nEmandako esnearen higiene-segurtasunarekin lotutako eztabaidez gain, ‘The Journal of Pediatrics’ aldizkarian argitaratu berri den artikulu batek zalantzan jartzen du aukera horren balio terapeutikoa, haur goiztiarrak estrategia bakar gisa hartzen direnean. Ikerketak bi helburu nagusi zituen. Batetik, pasteurizatu ondoren emandako amaren esnearen nutrizio-balioa ebaluatu behar da, eta, bestetik, esne horrek garaiz aurretik jaiotako haur baten nutrizio-beharrak zenbateraino betetzen dituen hauteman behar da, gantz-azidoen eta aminoazidoen edukiari dagokionez.\nDohaintzan emandako amaren esnea, askotan, haur goiztiarretan erabiltzen da, baina, hala ere, argi utzi behar da haur horien beharrak handituta daudela, energia-ekarpenari eta zenbait mantenugairi dagokienez. Dohaintzan emandako esnearen 39 laginen azterketatik ateratako ondorioen arabera, esne mota horrek aminoazidoen eta omega-3 taldeko azido docosahexaenoikoaren kontzentrazio txikiagoa du. Beraz, kasu horietan, haurtxo horiek, gainera, beste ama batetik datorren esne batekin elikatzen diren bitartean osagarriak jasotzeko aukera kontuan hartu beharko litzatekeela diote.\nEmaitza horiek balio dute berriro azpimarratzeko amaren esnea denboran eboluzionatzen duen eta semearen egoerara egokitzen den produktu bat dela. Hau da, ama baten esnea da bere semearentzako elikagairik onena, bere egoeran, egoera jakin batean (pisua, adina, etab.) dagoen beste haur batenarekin bat etorri beharrik ez baitute. desberdina. Azterketaren lehen helburuari dagokionez, egiaztatu zen pasteurizazioak ez zuela nabarmen aldatu amaren esnearen nutrizio-balioa.\nNork ematen duen, nork jasotzen duen eta nola ematen den\nHaurrari bularra ematen dion eta osasun-egoera egokia duen edozein emakume -esnea ateratzeko aukera ematen diona, aparteko jarduera gisa emateko- emaile izan daiteke. Ohitura toxikoak (tabakoa, drogak, alkohola, etab.) dituzten emakumeak baztertu egiten dira. eta gaixotasun kroniko edo infekziosoak dituztenak.\nHaurrari bularra ematen dion eta osasun egoera onean dagoen edozein emakume izan daiteke emailea.\nHartzaileak, maiz, haur goiztiarrak, haur alergikoak edo esne-formulekiko intolerantziak dituztenak dira, edozein arrazoirengatik ama naturalak bularra eman ezin dienak, ebakuntza kirurgikoetako gaixoak eta ama naturalak behar adina esne ematen ez dien bularreko haurrak.\nEspainian, esnea lortu ondoren, 62 °C inguruko higienizazio-prozesua. Odol-emate bakoitza ahalik eta hartzaile onenari emateko, kalitatearen eta balio elikagarriaren arabera sailkatzen da. Datu bitxia: Norvegian ez da pasteurizatzen, eta irizpide higieniko-osasungarri zorrotzak dituzten herritarren artean hautatzen dira emaileak.\namaren esnea jaioberri lactancia-eu


Euskereak interneten daukan osasuna neurtzeko behatokia sortu dau PuntuEus Fundazinoak - bizkaie.biz\nEuskereak interneten daukan osasuna neurtzeko behatokia sortu dau PuntuEus Fundazinoak\nBizkaie! 2015-12-03 09:40 Euskerea berbagai\nPuntuEus Fundazinoko zuzendari Josu Waliñok azaldu dauenez, sarritan esaten da euskereak osasun ona daukala interneten, baina ez dagoala baieztapen horri eusteko datu zehatzik. Horretarako sortu dabe PuntuEus Behatokia, baita .eus domeinuaren zabalkundea neurtzeko be. Ganera, domeinu horregaz, dagoeneko 4.500 webgune erregistrau dirala azaldu dau fundazinoak eta urtea amaitu baino lehen 5.000ra heldu nahi dabe.\nBehatokiaren bidez jasotako lehenengo datuen arabera, domeinu nagusietan (.com, .es, .org eta abar) Euskal Herriko webguneen %17k erabilten dabe euskerea. Euskerazko edukinen bat daukie %88k. Zehazki, 16.000 webgune baino gehiago dagoz euskeraz.\nDomeinuei jagokenez, .com eta .es dira Euskal Herrian nagusi, merkaduaren %77 hartzen dabe bien artean. Ganerako domeinuek zabalkunde txikia daukie. Esate baterako, .eus-ek %2koa, .info-ren pare. Halandabe, urtebete baino ez daroa martxan .eus domeinuak eta dagoeneko 4.500 domeinu-izen erregistrau ditue bertan.\nGipuzkoan dagoz .eus domeinudun webgune gehien eta, ondoren, Bizkaia dator. Aitatzekoa da .eus webguneen %10 Euskal Herritik kanpokoa dala.\nPuntuEus Fundazinoak kanpainea martxan ipini dau, helburu garbi bategaz: Urtea amaitu orduko 5.000 domeinu-izen erregistrauta eukitea. Horretarako, 500 webgunek .eus-erako jauzia egitea behar dabe. Urtea amaitu arte, merkeagoa izango da .eus domeinuak eskuratzea. 5.000 baietz! izenburua ipini deutsie kanpaineari.\nEuskaraldi betean jasoko dau Abbadia Saria Pello Jauregik\nGasteizko Etxezarra izango da Euskaltzaindiaren Arabako egoitzea


Zein da Olentzerori gehien gustatzen zaion janaria?\nEgia esan, ez dago Olentzerori gustatzen ez zaion janik. Baina, zalantzarik gabe, taloa esne beroarekin dut denetatik gustokoena. Hala ere, hau ezinezkoa bazaizu, edozein gaileta eskertuko dizut Gabon Gauean.\nNola konpontzen da Olentzero tximiniatik sartzeko?\nHau da niretzat lanik gogorrena. Normalean, ateetatik edo leihoetatik sartzea nahiago dut. Dena dela, tximiniatik jeitsi eta berehala, nire aurpegia pozez betetzen da niretzat zerbait jateko utzi baduzu.\nZenbat pixatzen du Olentzerok?\nInork ez daki zehazki (ezta nik ere). Astotxoren gainean ez naiz igotzen, badaezpada nirekin ezin duen. Hala ere, esango dizuet... GALDERA HAU EZ ZAIDALA BATERE GUSTATZEN!\nZergatik daramazu beti txapela jantzita?\nDenok dakizuenez nahiko lotsatia naiz (honegatik ez nauzue ikusten zuen etxeetan sartzean), beno ba... soilunetxo bat dut buruan... eta... TXAPELAREKIN ESTALTZEN DUT. Horra hor beti txapelarekin agertzearen arrazoia. (Sekretua gorde, mesedez.)\nNola konpontzen da Olentzero gau bakar batean Euskal Herriko etxe guztietara ailegatzeko?\nNahiz eta traketsa ematen dudan, Gabon Gauean abarkak ondo lotu eta "Olentzeroren abiadura supersonikoa" erabiliz, leku guztietara heltzen naiz bestelako arazorik gabe. (Beste kontua da amaieran abarkak nola gelditzen diren).\nZer egiten du Olentzerok urteko gainontzeko egunetan?\nEgia esan, ez daukat aspertzeko betarik. Denetarik egiten dut: zuek bidalitako gutunak karpeta gorri batzuetan gorde, datorren urteko ume gaizto eta onen zerrenda osatu, oparien kaxak eta paperak birziklatu, ikatza egin...eta merezitako OPORRAK HARTU !\nOlentzerok seme-alabarik al du? (NIE) / (Errenteriko Langaitz Ikastolako Iker)\nMomentuz ez dut seme-alabarik, Euskal Herriko haurrak seme-alabatzat hartzen ditut...\nOlentzeroren emaztea Mari Domingi al da? (Marta Zabaleta)\nNahiz eta jende askok sinisten ez duen, onartu beharra daukat... baietz, Mari Domingi dudala emazte. Dena dela, ez gehiegi zabaldu berria, ez baitzaigu gustatzen "prentsa arrosa" atzetik ibiltzea.\nZenbat hizkuntza hitz egiten du Olentzerok? (Hernaniko Elizatxo Ikastola)\nMunduko hizkuntza guztiak ulertzen ditut (animalienak ere bai). Baina...ni, Olentzero, euskara gabe ez nintzateke Olentzero izango eta, horregatik, zuek bezala EUSKERAZ mintzatzen naiz.\nZein da Olentzeroren abizena? (Asier Landa-Bargota)\nPozten naiz galdera hau egiteaz! Orain arte inor ez baita konturatu abizenik ez dudala. Gaur egun ez dut. Behin abizenik gabeko neskatxa bat ezagutu nuen eta Gabonetarako abizen bat eskatu zidan. Besterik ez nuenez NEREA oparitu nion eta hau egin eta berehala ahaztu egin zitzaidan.\nOpariak erosi ala egiten ditu Olentzerok? (Ricardo Pipaon-Viana)\nBatzuk erosi behar izaten ditut, hauek errezenak izaten dira; baina, badira beste batzuk, dendetan aurkitzen ez direnak. Hauexek izaten dira denetan zailenak. Eta, zeintzuk diren? Ba... diruarekin erosi ezin direnak: osasuna, pakea, gutizia, nota onak, nobiloak...\nZenbat urte ditu Olentzerok? (Joseba Moreno-Viana)\nZehazki 366 urte, urtebeteak baino egun bat gehiago, baina, denek esaten didate gazteago ematen dudala.\nZein da haurrei uztea gehien gustatzen zaizun oparia? (Miren eta Fermintxo Epaltza-Iruña)\nPisu gutxiko opariak dira gustokoen ditudanak: hartzñoak, panpintxoak, kotxetxoak... Gehienak goiko solairuetan bizi zaretenez eta igongailuari beldurra diodanez, asko kostatzen zait zakuarekin gora eta behera ibiltzea. (Hau broma da, edozein opari gustora eramaten dut)\nNola bilaka naiteke Olentzero ni ere? (Xan Etchegoin-Mugerre)\nDakizuenez, Olentzero bakarra dago munduan, eta, orain arte, inork ez dit azaldu Olentzero izateko nahia. Zu izan zara lehena!! Ni bezalakoa izateko, hona hemen aholku batzuk: umeak maitatzea, bihurri samarra izatea (baina ona), zure ingurukoei laguntzeko prest egotea eta EUSKARA maitatzea.\nNoiz ezkondu zen Olentzero? (Marta Perez de Albeniz-Iruña)\nMari Domingi eta biok aspaldi ezkondu ginen. Egun konkretua jakin nahi baduzue: abenduaren 25a. Opari guztiak banatu eta hurrengo egunean. Eta urtero, abenduaren 25ero, jai txikitxo bat egiten dugu egun zoragarri hura oroitzeko.\nIa 25 urte daramatzat skalextrixa itxoiten, noiz ekarriko didazu? Amaia (Donostia)\nBadakizu beti saiatzen naizela, jostailuetan, azkenengo modeloa oparitzen. Ba... skalextrixarekin zailago izan dut; duela 25 urtetik hona urtero hobetu baitute zerbait. Horra hor hainbeste atzeratzearen arrazoia. Dena dela, lasai, aurten da zure urtea.\nOlentzero, noiz utziko diozu erretzeari?(Paz de Ziganda Ikastolako irakasleak)\nUtzi, aspaldian utzi nion erretzeari, denok dakizuenez, oso txarra baita osasunerako. Pipa eramateari uztea berriz, beste kontu bat izan da. Ez naiz ohitzen piparik gabe ibiltzen. Beraz, jakin ezazue, erre, ez dudala erretzen, pipa eraman baizik.\nNortzuk dira zure gurasoak? (Eneritz Larrea)\nNik Euskal Herri osoa hartzen dut familiatzat. Eta familia honen barruan, ez dut senidetasunik bereizten. Den-denak berdinak zarete niretzat.\nOlentzero, astoa non erosi zenuen?(Irati Huizi)\nNire astoa, Astotxo izenekoa, ez nuen erosi. Behin, mendian ikatza egiten nengoela, inguratu zitzaidan. Pixkat solasean aritu ondoren, gauza asko amankomunean genuela konturatu ginen. Handik aurrera elkarrekin banatzen ditugu opariak.\nOlentzero, non duzu zure etxea? ( Maddi. Donostia. / Arana euskaltegiko 1. urratseko taldea)\nNire bizitzan zehar etxe eta bizileku asko ezagutu dut, baina, egun, Urbasako mendizerran dudan baserri txiki batean bizi naiz. Noiz arte berriz... ez dakit, aldatzea gustoko dut eta.\nNolakoa da zure etxea? (Anne Rodrigez - Olazti)\nNire etxea ez da, berez, etxea, baserri txikitxo bat baizik. Eta nolakoa? ba... niretzat polita noski, baina, ez du ezer berezirik. Baserri gehienak bezalakoa da: ikuiluaz, egongela goxo bateaz, su baxua bere inguruan istorioak kontatzeko...\nNon erosten dituzu arropak edo, nola egiten dituzu? Nola egiten dituzu? (Ion Bengoetxea - Udazubi)\nNik erosi, ez dut erroparik erosten, Mari Domingik egiten dizkit. Jostun bikaina da. Gainera espero dut horrela jarraitzea bere "moda" oso gustoko dut eta. Beltza beti beti modan dagoela badakizue.\nNola jaio zinen? Noiztik bizi zara baserri horretan? (Arantxa Etxeberria - Urdazubi)\nArantxa maitea, hain zaharra naiz non ezertxo ere ez dakidan nire jaiotzaz, baina oroitzen naizenetik beti bizi izan naiz baserri honetan.\nZergatik ez duzu zaratarik egiten opariak ekartzen dituzunean? (Ainara Ariztegi - Zugarramurdi)\nNok esan dizu opariak banatzean zaratarik ateratzen ez dudanik? Horixe zarataka ibiltzen naizela. Gertatzen dena da, zuek lo seko egoten zaretela eta ezertaz ez zaretela ohartzen.\nNola konpontzen zara hainbeste jostailu ekartzen? (Iosu Mentaberri - Zugarramurdi)\nOso galdera ona Iosu. Horretarako oso antolaketa ona behar da, hutsik ez egiteko, bakakizu... Kopuruaz galdetzen badidazu esango dizut hori ez dela arazoa; den denak nire saku "majikoan" sartzen zaizkit.\nLehengo urteko abenduaren 25ean nere etxean azaldu zen txapela, zure al da? Hala bada, noiz etorriko zara bila?\nBanekien noizbait azaldu behar zuela nere txapelatxo maitia. Iazko opari banaketaren joan etorriarekin txapela galdu nuen eta Tolosara jaitsi behar izan nuen berri bat erostera. Urtebete pasata Interneten bitartez aurkitzeak poza ematen dit. Hala ere, txapela gorde, zure aurtengo oparia izango da eta honela bidai bat gutxiago egingo dut. ;-)\nBa duzu txakurrik? (Gasteizko Olabide Ikastolako 1E gelako ikasleak) Nola deitzen da zure txakurra? (Xabier Ruiz - Bilbo)\nBai noski, IKATZ IZENEKOA, bihurri samarra da eta behin ikatza egiten ari nintzela txondorrean erori zen.\nNoiz da Olentzeroren urtebetetzea? (Gasteizko Olabide Ikastolako 1E gelako ikasleak)\nDuela hainbeste urte jaio nintzen non gorgoratu ere ez naizen egiten. Dena den, nire eguna badakizu zein den, abenduaren 24a.\nNola egiten dituzu opariak? (Gasteizko Olabide Ikastolako 1D gelako ikasleak)\nEgin ez ditut egiten. Jostailu egileek ematen dizkidate nik Euskal Herriko haur onenei banatzeko. Ikatza bai. Ikatza nik neuk egiten dut, jakina.\nNola irekitzen dituzu ateak eta lehioak? (Gasteizko Olabide Ikastolako 2D gelako ikasleak)\nUlertuko duzunez ezin dut sekretu hori zabaldu (eta gutxiago Interneten bitartez), baina, gauza bat esango dizut: giltzarik ez dut erabiltzen.\nZuri nork ekartzen dizkizu opariak? (Gasteizko Olabide Ikastolako 3D gelako ikasleak)\nBada zuek, nork bestela? Ez dago niretzat zuek pozik ikustea baino opari ederragorik. Ez dago niretzat zuek euskeraz entzutea baino opari hoberik. Zuek zarete horrelako gauzekin opariak ekartzen dizkidazuenak. Eskerrik asko.\nZe ordutan pasako zara nere etxetik? (Alaitz Imaz - Segura)\nOso zaila egiten zait hori kalkulatzea. Segura bezalako herri txikiak eta politak bukaerako uzten ditut, honela egunsentian lana bukatu ondoren hango mendietako ikuspegiaz gozatzeko aukera izaten dut. Beraz, lotan egongo zara ni agertzerako.\nZergatik ez duzu janzkera aldatzen?(Ziargi Etxarte -Madril )\nNiregatik balitz aldatuko nuke, ez pentsa, baina badakizu, Gabonetan denak baserritar jantziarekin janzten zaretenez, ni gutxiago ez izatearren, gauza bera egiten dut. ;-)\nZergatik etortzen zara opariak banatzera gauez eta ez egunez? (Olatz - Gasteiz)\nZorionak Olatz, oso galdera logikoa egin didazu. Bada, erantzuna ere, erantzun logikoa da. Konturatuko zinen jadanik zer nolako giroa dagoen Gabonetan Euskal Herriko hiri eta herri guztietan: jende pila, trafiko ugari... Opariak egunez banatuko banitu ez nintzateke etxe guztietara iritsiko. Gauean ordea, lasai lasai aritzen naiz ni bakarrik. Horra hor arrazoia...\nZein ardo gustatzen zaizu? (Beatriz Altzueta)\nNafarroako mendietan bizi naiz, beraz Nafarroako ardoa gustoko dut. Arabar Errioxako ardoari ezin dut ahaztu bestalde! Haran noanean, opariak utzi eta kutxa pare bat ekartzen ditut eta Prontzio, nire astoa, entzun behar dut kexaka kaxen pisua dela eta. Hau asto alperra!\nAsko gustatzen al zaizu jatea? (Enrike)\nNiri buruzko eguberri kantak entzutearekin galdera erantzuntzat ematen dut. Nire tripa handia nondik atera da bestela?\nZergaitik daramazu beti zurekin astoa ? (Garazi - Elgoibar)\nJakin ezazu garai batean leku batetik bestera joateko zaldiak eta astoak besterik ez genituela. Orain nahi izanez gero elikopterua (arriskutsua bada ere), automobila eta traktorea erabil daitezke. Nik nire Joselontxo astoa nahiago izaten dut tramankulu moderno hauek baino. Asko maite nau, laztanak egiten dizkit, primeran eramaten ditu opariak eta gainera gasolinaren igoerak ez dio batere afektatzen.\nNola dakizu zein haur portatzen den txintxo edo gaizto?\nHaur hori ongi ezagutzen duten helduei galdetzen diet: guraso, irakasle, amona, aitona, izeba, osaba... Hauek egokienak izaten dira niri ziurtatzeko haurra nola portatu den urte horretan.\nErrejimenik egitea noizbait pentsatu al duzu? (Edurne. Baztan Ikastola)\nPentsatu, pentsatu... askotan pentsatzen dut. Hori erreza da. Kontua zera da: oso oso zaila egiten zait. Pentsatu behar duzu opariak banatzen nabilenean, etxe guztietan pasteltxo batzuk eta esne pixkat uzten dizkidatela... eta modu horretan ezin da. Agian... barazki egosi batzuk utziz gero... (Ez da pentsatu ere. Pasteltxoak eta esnea nahiago ditut.)\nBa al duzu belarri edo sudur handi horietan "piercing"a jartzeko asmorik? (Zangotzako ikastolako Zuzendaritza)\nBada... egia esan ez dut halako asmorik. Baina, ez pentsa modernoa ez naizelako denik eh!. Modernoa banaiz, bestela... begiratu zein ongi moldatzen naizen Interneten!\nZergatik ezin zaitut ikusi opariak uzten dituzunean? (Elizondoko Iñaki eta Miren)\nNola gau bakar batean Euskal Herriko etxe guztietara joan behar dudan, ezinezkoa egingo litzaidake jakitzea zein ordutan zehazki iritsi behar naizen etxe bakoitzera. Eta... jakina... ez zarete egongo gau osoa nire zai!\nNola lortzen duzu urteak pasa arren ez zahartzea? (Oiartzungo Maddi)\nBadakizu, haurrekin hain harreman estua izateak horixe du on. Urteak pasa arren ez naiz zahartzen. Haurrok zuen gaztetasuna eta energia kutsatzen dizkidazue.\nOlentzero, nola lortzen dituzu horrenbeste opari? (Maddi, Zarautz)\nBeno, magoak bezala nik ere nire sekretutxoak ditut eta denak ezin ditut kontatu. Baina galdetu duzunez zera esango dizut, magia erabiltzeaz gain laguntzaile prestu batzuk izan baditudala zeregin honetan laguntzeko.\nZer duzu gustukoen zure baserrian? (Oihan, Irun)\nNire baserriko animaliak, paisaiak eta sutondoa (lasaitzeko telebista baino hobea dena).\nAurten (2006 urtea) zein futbol talderi emango diozu ikatza, Osasunari, Athletic-i, Errealari edo hirurei? (Sara eta Camilo, Presentación de María, Urnieta)\nEz dakit, ez dakit... hiruek merezi dute ikatz zertxobait. Baina ikatza ekarri beharrean, datorren urterako kemena, indarra eta sorte pittin bat ekarriko diet hirurei... eta Alavesi, hau ere ezin dugu ahaztu!\nZure etxean baduzu izei bat? (Baigorriko eskola publikoa, Iparraldea)\nEtxe barruan izeirik ez, baina etxe ondoan bai, bertan izeiez betetako BASO bat dagoelako! Gabonetan zuek ipintzen dituzuen apaingarriak ez ditut ipini behar gainera, elurrez estaltzen bait zaizkie adarrak eta hori da izan dezaketen apaingarririk ederrena!\nBidal iezadazu zure galdera...


M8: Iruñerriko Mugimendu Feministak mobilizazio "deszentralizatuak" deitu ditu\nIruñerriko Mugimendu Feministak mobilizazio "deszentralizatuak" deitu ditu M8rako\nIndarrean dauden murrizketa eta arauak beteko dituztela nabarmendu dute, eta aurreratu Espainiako Gobernuak Nafarroan duen Ordezkaritzak orain arteko mobilizazio guztiak baimendu dituela.\nKoordinakundeko ordezkariak, prentsaurrekoan. Argazkia: @IrunerrikoMF\nIruñeko Udalak pankarta feminista bat jartzeko baimena ukatu du\nNafarroako Gobernuak M8a 'segurtasunez' aldarrikatzeko deia egin du\nEuskal Herriko Mugimendu Feministak protestak deitu ditu "neurriak errespetatuz"\nEspainiako Gobernua, M8an manifestazioak egitearen aurka, eta "ardura" eskatu du\nIruñerriko Mugimendu Feministaren Koordinakundeak mobilizazio "deszentralizatuak" antolatu ditu datorren martxoaren 8rako, Emakumearen Nazioarteko Egunerako, Iruñean bertan zein Iruñerriko hainbat herritan.\nHori horrela, aurten ez da Nafarroako hiriburuan izan ohi den manifestazio handi eta jendetsua egingo, eta mobiliziazioak sakabanatzearen alde egin dute deitzaileek.\nAne Alava eta Zaris Falcon Koordinakundeko kide eta ordezkariek prentsaurrekoan azaldu dutenez, Espainiako Gobernuak Nafarroan duen Ordezkaritzak orain arteko mobilizazio guztiak baimendu ditu.\nAlavaren hitzetan, manifestazioak egiteko baldintzak "osasun egoeraren baitan logikoak direnak dira: distantziak errespetatzea, pilaketak saihestea, eta sarrera eta irteerak modu ordenatuan bideratzea".\nIldo horretan gogorarazi dutenez, mobilizazioetan parte nahi duen orok maskara jantzita joan beharko du, eta covid-19arekin bateragarriak diren sintomak dituztenei ez joateko eskatu diete. Are, elkarretaratze edo manifestazioetan "parte hartu nahi ez edo beldurra duten" emakume horiei beste modu batera aldarrikatzeko aukera eman diete, hala nola, "etxeko balkoi eta leihoak morez edota aldarri feministez apaintzea".\n"Mugimendu feministak zaintza eta bizitza erdigunean jartzea aldarrikatzen du, eta martxoaren 8 honetan ere horixe egingo dugu", azpimarratu du Ane Alavak.\n"Maila askotako krisi sistemikoa"\nIruñerriko Mugimendu Feministatik nabarmendu dutenez, "dagoeneko bi urte igaro dira azken greba feministan planto egin eta bizitzak erdigunean jartzearen beharra aldarrikatu genuenetik. Urtebete da boroka feministara biltzeko eta antolatzeko deia egin genuenetik. Ordudanik, pandemiaren testuinguruan, maila askotako krisi sistemikoa agerian geratu da. Lehertu dena ez da osasun krisia bakarrik. Gobernuek kapitala lehenetsi dute gure osasunaren gainetik".\nSalatu dutenez, "kaleak eta mugak militarizatu dituzte, gehiegikeri polizial eta instituzional arrazistak pairatzen ditugu, ehunka lagun kaleratzeko arriskuan daude eta milaka emakumek euren lanpostuak utzi behar izan dituzte zaintza lanak egiteko; indarkeria matxistak, gainera, ez du etenik".\nHorren guztiaren aurrean, "sisteman arrakalak sortzearen beharra" helarazi nahi izan dute. "Osasun eta mugikortasun mugek asko zaildu dituzte ohiko mobilizazioak, baina bilatuko dugu modua kaleek salaketa espazio izaten jarrai dezaten", azpimarratu dute.\nIruñeko honako auzotan elkarretaratze edo manifestazioak deitu dituzte: Alde Zaharra, Arrosadian, Donibanen, Arrotxapean, Mendillorrin, Sanduzelain eta Txantrean. Horrez gain, beste hainbeste egingo dute udalerri hauetan: Antsoain, Atarrabia, Barañain, Burlata, Mutiloa, Sarriguren eta Huarte.\n"Alda dezagun dena, arrakalatu dezagun sistema. Krisi hau ez zen pandemiarekin hasi, eta mugimendu feminista ez da isilduko, ezta geldituko ere. Sistema kapitalista, heteropatriarkal, arrazista, kolonialista hau arrakalatzeko geure burua antolatu behar dugu eta elkarrekin, taldean, borrokatzen jarraitu", aldarrikatu dute.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Letona Agirre, Begoña" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Soldadura eta galdaragintza (Heziketa Zikloa). Erdi maila" topic_facet:"Instalazioen irudikapen grafikoa (Modulua)" topic_facet:"Instalazioa eta mantenimendua (Lanbide Arloa)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Letona Agirre, Begoña Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Instalazioen irudikapen grafikoa (Modulua) Proposatutako gaia: Instalazioa eta mantenimendua (Lanbide Arloa)\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Harresiak Apurtuz Etorkinen aldeko Euskadiko GKEn Koordinakundea da, Euskal Autonomia Erkidegoko hiru lurralde historikoetan, 1997an sortua.\nBatez ere, sareko lana eta elkartegintza oinarri dituen jarduerak garatzen ditu; immigrazio eta asilo arloan sentsibilizatzeko eta erkidego, foru eta udal mailako politika publikoen gaineko eragina izateko.\nIkuspuntu horretatik, Koordinakundearen helburua immigrazioarekin lotutako Hirugarren Sektorearen parte-hartze aktiboa eta eragina sendotzea da, Euskadi ireki, ekitatibo, inklusibo, bidezko, anitz, kultura-arteko, parte-hartzaile eta solidario bat eraikitzeko lanean. Era berean, ekintza bateratu eta koordinatuaren ondorioz, Harresiak Apurtuz osatzen duten erakundeak autonomoak dira, beren programak eta jarduerak sustatzen dituzte eta hirugarrenen aurrean talde moduan dituzten interesak defendatzen dituzte.\nZEINTZUK DIRA GURE JARDUERAK?\nEkintza koordinatuak. Iritzi publiko, gizarte mugimendu, talde politikoak eta administrazio eta organismo publikoei bideratutako sentsibilizazio ekintzak sustatu, defendatu eta ezartzea.\nSareko lana eta sinergiak bilatzea. Erakundeak eta sarea bera sendotzea, sinergiak eta baliabideak bilatuz gure gizarteko etorkinen babesa lortzera bideratutako ekintzak burutzeko.\nDenon interesa. Interes partekatuak bilatzea etorkinen GKE edo etorkinei babesa ematen dieten GKEen arloko jarduera-esparruarekin erlazionatutako prestakuntza mintegietan.\nInformazioa partekatzea. Euskadiko hirugarren sektoreko erakundeen artean, gizarte erakundeak sendotu eta informatuta mantentzeko helburuarekin.\nEstereotipoak desegitea. Estereotipoak desegiteko lanean aktiboki parte hartzea iritzi publikoaren aurrean EAEn, etorkin eta errefuxiatuen inguruko gaietan.\nDiskriminazio eza. Immigrazioarekin lotutako politika publikoen arloarekin erlazionatutako politika publikoen gainean sustatu eta eragin, beste GKE batzuekin edo etorkinei babesa emateko beste elkarte batzuekin batera.\nLan egiten dugun sektorea suspertzea\nHori sustatzeko, beharrezkoa da hausnarketa egitea eta helburu partekatuak lortzeko lan dinamikak bilatzea, testuinguru bakoitzak ematen dituen aukerak baliatuz.\nErakundeen parte-hartzea sustatzea\nImmigrazioarekin lotutako hirugarren sektorea osatzen duten erakunde eta gizarte eragileen parte-hartze aktiboa errazteko zubiak eraikitzen jarraitzea, bizitza publikoaren arlo guztietan.\nArgi eta garbi finkatzea\npertseberantzia, erresistentzia, sareko lanaren aldeko apustua, kohesioa eta konpromiso sozialarekin lotutako helburuak.\nHarresiak Apurtuzek 1997an ekin zion bere ibilbideari. Urte horretako otsailean eratu zen elkarte gisa. Urte hauetan zehar garatuz joan da eta EAEko hiru lurralde historikoetan presentzia izatea lortu du.\nGaur egun 64 erakunde, 30 etorkin elkarte eta immigrazio eta asilo gaiekin lotutako 34 babes erakundez dago osatuta.\nKoordinakundea Batzar Nagusi baten bidez antolatzen da. Kide diren erakunde guztietako ordezkariek osatzen dute eta erabakiak hartzeko organo gorena da. Urtean behin egiten da ohiko bilera.\nEra berean, Zuzendaritza Batzordea Koordinakundeko kide diren 6 erakundez osatuta dago. Zuzendaritza Batzorde hori urtero berriztatzen da eta oreka mantentzen da bai lurraldeen presentziari eta etorkinen elkarte eta erakunde laguntzaileen parte-hartzeari dagokionez. Zuzendaritza Batzordeak zuzendaritzako organo elkargokide egonkor bezala jarduten du.\nKoordinakundearen helburuen garapena eta lorpena hobetzeko eta ahalik eta gizarte-erakunde eta etorkinen elkarte gehienen parte hartzea izateko, Harresiak Apurtuz-ek Batzorde Egonkor eta Talde Espezifikoen bidez lan egiten du.\nLan-eremu horietako bakoitzetik erakundearen posizionamendu adostuak sortzen dira eta pertsona guztien eskubideen aldeko borroka kolektiboa sustatzen da.


Herrien Besarkada ekitaldia egingo dute Durangon maiatzaren 5ean | Gizartea | Berria\nHerrien Besarkada ekitaldia egingo dute Durangon maiatzaren 5ean\nEuskal Herriko Eskubide Sozialen Gutunak eta Ongi Etorri Errefuxiatuak taldeak deituta, elkartasun besarkada erraldoia egingo dute Durangon maiatzean. Europako beste herri batzuetan ere aldi berean egingo dute ekintza, "neofaxismoa eta politika migratzaileak" salatzeko.\nOngi Etorri Errefuxiatuak plataformaren eta Eskubide Sozialen Kartak gaur goizean Bilbon egin duten agerraldiko irudia. Aritz Loiola/Foku\nEuropak bizi duen garaiari erreferentzia eginez, maiatza "borrokaren ikur" bihurtu nahi dute. Herrien Besarkada kanpaina jarri dute martxan horretarako. Europako hamaika txokotan, Euskal Herria barne, elkartasun besarkada erraldoia egingo dute kontinenteak bizi duen "olatu neofaxista" salatzeko. Euskal Herriko deialdia aurkeztu dute Euskal Herriko Eskubide Sozialen Gutunak eta Ongi Etorri Errefuxiatuak plataformak. Durangon izango da, maiatzaren 5ean, 12:00etan. Herritarrei ekinaldian parte hartzera dei egin diete. Zortzi errenkadatan antolatuta, "herrien, pertsonen eta eskubideen arteko" besarkada egingo dute.\nBi norabide ditu egitasmoak, eta hala azaldu du Ana Perez bozeramaileak: "Batetik, baztertutako kolektiboen kontrako politika kriminalak salatu nahi ditugu, eta, bestetik, politika neoliberalei aurre egin eta pertsona guztientzako eskubideak defendatzeko konpromiso tinkoa adierazten dugu". Instituzioei leporatu diete krisi soziala eta ekonomikoa migratzaileen gain jartzen duen diskurtso "manipulatua" helarazi izana. Horrela eliteen erantzukizuna saihesten dutela azaldu du Perezek.\n"Neofaxismoak politika migratzaileak baliatu nahi ditu botoak lortzeko", azaldu du Ongi Etorri Errefuxiatuak plataformako kide Nati Ovelleirok. Esan du Dublinen, Londresen, Berlinen eta Palermon (Italian) ere bat egin dutela kanpainarekin.\nEuskal instituzioei eskaria\nEuskal herriko instituzioak ere interpelatu nahi dituzte kanpainaren bidez: "Errefuxiatuen eskubideak modu eraginkorrean bermatuko dituzten baliabide guztiak ezarri behar dituzte euskal insitutzioek", adierazi du Perezek. Egoeraren aurrean politika sozialak bultzatzea inoiz baino beharrezkoagoa dela uste dute deitzaileek.


Istripu batean zer egin ikasteko aholkuak - Nafarroako Hitza Istripu batean zer egin ikasteko aholkuak – Nafarroako Hitza\nIstripu batean zer egin ikasteko aholkuak\n2020, abenduak 11 Aisialdia, Albisteak, Gizartea, nafarroa 833\nSuhiltzaileen Erreskate Teknikorako Taldeak triptiko bat prestatu eta banatu du, ezbehar bat duten mendizaleei oinarrizko jarraibideak azaltzeko. Nabarmendu dute arriskuak gora egin duela, gero eta jende gehiago dabilelako mendian.\nGaur goizean, orkatila bihurritu duen gizon bat artatu dugu Lizarrustin”. Nafarroako suhiltzaileen Erreskate Teknikorako Taldeko kide Juan Carlos Cisnerosek garbi erran du “nabarmen gora” egin duela aisialdirako mendiaren aldeko hautua egin duten herritarren kopuruak, eta, ondorioz, “nabarmen gora” egin duela arriskuak ere. Horregatik jarri dute kanpaina bat martxan, ezbeharren bat gertatuz gero, herritarrei oinarrizko jarraibideak azaltzeko. “Garrantzitsua da zer egin jakitea”.\nErreskate Teknikorako Taldea 1990eko hamarkadan herrialdean martxan izan zen Mendiko Erreskate Taldearen oinordeko da. Aurrekoa, 1999. urtean desegin zuten, boluntario gisa aritzen baitziren suhiltzaileak. Beti aldarrikatu dute erreskatetan lan egiteko talde berezi eta profesional baten beharra, eta, azkenean, 2019ko maiatzean osatu zuten. 24 suhiltzaile ari dira.\nAspaldi hasi ziren martxan jarri duten informazio kanpaina prestatzen, baina orain “bereziki beharrezkoa” dela erran du Cisnerosek. “Mendira joateko ohitura ez duen jende anitz ari da ateratzen, osasun krisiagatik ezarritako murrizketen ondorioz, eta, askotan, behar bezala prestatu gabe ateratzen dira”, azaldu du.\nOndorioz, azken hilabeteotan, gora egin du Erreskate Teknikorako Taldeko kideen parte hartzeen kopuruak. Bertzeak bertze, mendian galdutako jendearen bila atera behar izan dute. “Azaroan maiz gertatu zaigu; egun argiz atera, baina ilunduta itzuli dira mendizale anitz, eta, linternarik gabe zirenez, bila joan behar izan dugu”.\nArgitaratutako triptikoaren bidez, istripu bat gertatuz gero, beren lana “ahalik eta errazena eta seguruena” izan dadila lortu nahi dute suhiltzaileek. Erreskate Teknikorako Kideak adibide bat jarri du: “Helikopteroa deitu baduzu, bi besoak gora eraman behar dituzu zuregana hurbiltzen denean, guk jakin dezagun zu zarela laguntza eskatu duen pertsona. Ez bazara zu, beso bakarra igo behar duzu”. Behin baino gehiagotan gertatu zaie laguntza behar zuenarengana nahi baino beranduago ailegatzea, jende anitz zegoelako eremu berean, eta laguntza eskatu zuenak ez zekielako bere burua nola identifikatu.\nMendira joateko ohiturarik ez dutenei “behar bezala prestatzeko” eskatu die Juan Carlos Cisnerosek. Garbi erran du, halere, eskarmentua duten mendizaleek ere izan ditzaketela istripuak, eta haientzat ere “egokiak” direla triptikoko aholkuak. Mendi Federazioarekin “prebentzioa lantzeko” lana egiten ari direla azaldu du, gainera, Erreskate Teknikorako Taldeko kideak “ahalik eta eraginkorren” izan daitezen.\nJuan Carlos Cisnerosek aipatu du, adibidez, istripu ugari gertatzen diren tokietan lan zehatza egiten ari direla, helikopteroz edo helikopterorik gabe ailegatzeko biderik egokienak zehazteko asmoz. “Toki horietako bat da Ihurbaingo arrakala, Beriainen”, erran du.\nNegurako prestatzen ari dira Erreskate Teknikorako Taldeko kideak; badakite eguraldiak anitz baldintzatuko dituela beren esku hartzeak aurrerantzean, eta haiek ere gerta daitezkeen gauzei aurre egiteko trebatu behar dute: “Helburua da herritarrek garbi izatea ongi prestatuta atera behar dutela mendira. Nahiko genuke inor artatzera joan behar ez izatea; eta joatekotan, segurtasunez aritzea da kontua”.\nZENBAT ESKU HARTZETAN ARITU DIREN\nErreskate Teknikorako Taldeak 130 esku hartze baino gehiago egin ditu urtea hasi zenetik. Iaz, maiatzean hasita, 69 egin zituzten.\nIrudiak: Nafarroako Gobernua.\n« “Desberdinak dira hemengo sukaldaritza eta Marokokoa”\nNeguak badu bere jaialdia »


Baliabide teknikoak | Iplazaola\nHome » Tratamenduak » Baliabide teknikoak\n– Erradiodiagnosi digitala: Gure kontsultako aho barruko erradiología ekipoa teknologi berriei egokitua dago, erradiovisiografia erabiltzen dugu. Egokitzapen honekin erradiazioa %90 murrizten dugu eta irudiaren erresoluzioa eta kontserbazioa hobetzen dugu.\n– Prestazio handiko tresneria erabiltzen dugu (argi hotzeko zirkuituak, bibraziorik gabeko turbinak, ultrasoinu bidezko tartrektomia zundak….) zehaztasun handiko lanak egiteko.\n– Lanerako eserleku ergonomikoa dugu, era guztietako aho tratamenduak egiteko beharrezkoa den teknologiarekin.\nTresneria esterilizatzea hainbat fase eskatzen ditu prozesuaren eraginkortasuna bermatzeko.\n– Eskuzko garbiket\n– Lehortzea eta Lubrifikazioa\n– Poltsetan sartzea\n– Esterilizatzea: Tresnerian aurki litezkeen mikroorganismo kutsatzaile guztiak (patogenoak eta ez patogenoak) suntsitzen ditu. Esterilizatzaile seguruena autoclavea da. Tresnak tenperatura altuan dagoen ur bapore eta presiotan jartzen ditu.\n– Esterilizatze prozesuaren kontrola\nNazioarteko araudiari jarraiki I.Plazaola Hortz klinikan egunero erabiltzen dugu autoclavea tresneria eta fluido biologikoz kutsatutako edozein objektu esterilizatzeko.\nI.Plazaola hortz klinikan erabiltzen dugun Autoclavea azken generaziokoa da EURONDA 9B eta ziklo guztien erregistroa eramaten du, ongi egin dela ziurtatzeko.\nHonezaz guztiaz gain, I.Plazaola Hortz klinikan merkatuan dagoen erabilera bakarreko material sanitarioa erabiltzen dugu: orratzak, txistu tutuak, anestesia monodosiak eta tresna zerrenda luze bat.\nAldiro lanerako ekipoa eta gainak desinfektatzen ditugu, horretarako prestaturik dauden soluzioekin. Lan ekipoa, hodiak, deposituak eta lan gelan kutsatuak egon litezkeen gain guztiak desinfektatzen ditugu.\nBarrera teknikak: I.Plazaola Hortz klinikako langileok eskularruak, betaurrekoak, maskarak eta uniforme estandarizatuak erabiltzen ditugu. Gure segurtasuna, zure segurtasuna da.\nHondakinen tratamendu egokia: objektu zorrotzak eta biologikoki kutsatutako produktu guztiak jasotzeko ontzi bereziak erabiltzen ditugu.


(«Tavex» orritik birbideratua)\n"Fábrica de hilados, tejidos y estampados de Bergara" izenarekin sortu zen 1846. urtean eta gehienbat ameriketatik zetozen langaiak lantzen zituzten. 1901. urtean, elkarte anonimoen lege berriari egokitzeko izen berria hartu zuen "Algodonera de San Antonio, SA". 1970eko hamarkadaren hasierararte langile eta ejerzitoen uniformeak egiten aritzen zen.\n1990ean Tavexek fabrika berria eraiki zuen Marokoko Settat herrian, ondorengo urteetan bizi izango zen deslokalizazio prozesuari aurrea hartuz. Settat-eko fabrika 1999an handitu behar izan zen, eskari handiari aurre egiteko. 1998 eta 1999 urteen artean Sanpere enpresaren akzioen bi hiruren eskuratu zituen. Azkenik 2003an akzioen %100a erosi zituen. 2004ko urtarrilean, Tavex Algodonerak, Avantex enpresaren %70a erosi zuen.\nTavex Algodonera munduko denim ekoizlerik garrantzitsuena da, produkzioaren %80a kanpoko merkatuera esportatzen da, eta guztira 50 herrialde baino gehiagotan saltzen ditu bere produktuak gaur egun.\n(Gaztelaniaz) Tavex Algodoneraren webgunea


CONAHEC 2019-2020 - Koordinazioaren eta Nazioarteko Harremanen arloko Errektoreordetza - UPV/EHU\nUPV/EHU-AL eta Beste Norakoak/\nUPV/EHU-AL eta Beste Norakoak Programa 2019-2020/\nDEIALDIA IREKITA URTARRILAREN 15TIK OTSAILAREN 15ERA\nERASMUS, AMERICA LATINA EDO BESTE NORAKOAK programetan hartu duten pertsonek, CONAHEC programan parte hartu dezakete eta CONAHEC sarean plazaren bat lortzen dutenek, programa guztien artean nahiago duten plaza aukeratu dezakete.\nDeialdi orokorreko eskaerarekin batera eskatu ahal da (8 norako GAURren + 3 CONAHEC + CREPUC)\nConahec sareko unibertsitate baterako mugikortasun eskabideak ez dira GAUR bidez egin behar; horren ordez, agiri hauek UPV/EHUko erregistroan aurkeztu beharko dira, Nazioarteko Harremanetarako Bulegorako helbidearekin, edo posta ziurtatuz.\nGehienez 3 helmuga eskatuko dira, GAUR bidez eskatutakoen kopurua aintzat hartu gabe.\nGarrantzitsua da eskatzaileek honako hauek kontuan izatea:\nAukeratzen dituzten unibertsitateetan interesatzen zaizkien graduak eskaintzen dituztela (ondo irakurri unibertsitate bakoitzari buruzko informazioa intranetean)\nPrograma hau unibertsitateen sare bat da.\nUPV/EHUk sare horretan parte hartzen du bere eskaintza handitzeko, baina ez du bi aldeko itunik unibertsitate horiekin.\nHorregatik, bere funtzionamendua eta epeak beste programa batzuekiko desberdinak dira: ERASMUS, AMERICA LATINA eta BESTE NORAKOAK.\nBeraz, azken erabakia atzerriko unibertsitateak hartzen du eta asko luzatu daiteke.\n- Bi programetarako, oro har, IELTS eta TOEFL direlakoen maila ertaina-altua eskatzen da (kasu gutxitan onartzen dituzte CAMBRIDGE tituluak).\n- Kontuan hartu TOEFL azterketen datak lehenbailehen, arazorik ez izateko (zer hiritan egingo den azterketa, plazak, etab.).\n1. Nola aukeratu unibertsitatea CONAHEC sarean\nHauek dira CONAHEC programan parte hartzen duten unibertsitateak. Zerrenda honetan agertzen ez diren unibertsitateak ezin dira aukeratu (dokumentuan agertu arren).\nPDF DOKUMENTUA: UNIBERTSITATE BAKOITZAREN INFORMAZIO GEHIAGO LORTZEKO (HIZKUNTZA BALDINTZAK ADIBIDEZ) HEMEN (PDF)\n2. Atxiki beharreko dokumentazioa:\nEskaera imprimakia ONLINE (esteka).\nEskabideekin batera, honako agiri hauek ere aurkeztu beharko dira:\nAtzerriko unibertsitatean egin beharreko ikasgaien zerrenda, EHUko fakultatearen koodinatzailaren oniritzia eta sinadurarekin.\nhelburuko unibertsitateko hizkuntza jakitea egiaztatzen duen ziurtagiria. Ingelesez hitz egiten den herrialdeen kasuan, TOEFL ziurtagiria edo helburuko unibertsitateak webgunean adierazitakoa. Beste aukera bat hauxe da: TOEFL ziurtagiriaren matrikula eskabidea aurkeztea B2 mailako ziurtagiriarekin batera.\naurkezpen eta motibazio gutuna, ingelesez.\nbeste edozein ziurtagiri, ikasleak hautagai gisa aurkezteko garrantzitsutzat joz gero: ingelesez hitz egiten den herrialdeetan egindako ikastaroak, aurretiaz beste herrialde batzuetako egonaldiak, etab.\n3. Eskabidea egiteko epeak:\nEskabidea formulario online baten bidez egingo da, Otsailaren 15 baino lehen, eta 2. puntuan (Atxiki beharreko dokumentazioa) agertzen diren dokumentuak atxikitu behar dira.\n4. Hautatzeko irizpideak\nHautagaiak aukeratzeko irizpide nagusi gisa baliatuko da agiri hauetan azaldutako meritu akademikoa:\nAipatutako datetan helburuko unibertsitate bakoitzeko hizkuntza eskakizunak betetzea. . Ingelesez hitz egiten den herrialdeen kasuan, TOEFL ziurtagiria edo helburuko unibertsitateak webgunean adierazitakoa. Beste aukera bat hauxe da: TOEFL ziurtagiriaren matrikula eskabidea aurkeztea B2 mailako ziurtagiriarekin batera. Plazak esleitzerakoan lehentasuna izango dute helburuko unibertsitateek eskatutako TOEFL ziurtagiria emaitzarekin aurkezten duten ikasleek, betiere deialdia ebazterako unean aurkeztuz gero.\nJakinarazitako helburu lehentasunak\nIkastegien arteko oreka.\nEgoki bete gabe edo epez kanpo aurkeztutako eskabideak EZ dira aintzat hartuko.\n5. Programari buruzko bestelako informazio interesgarria:\nPlaza esleitu ondoren, Conahec bidezko mugikortasuna izango duen ikaslea UPV/EHU-Beste helmuga batzuk programako ikasle izango da.


Coaching Pertsonala - Oihana de la Mata\nZure bizitzako momentu batean zaude, non erabaki garrantzitsu bat hartu beharrean zauden. Bueltak eta bueltak ematen dizkiozu gaiari, baino ez dakizu zein den zuretzako aukera egokiena.\nAldaketa garrantzitsu bati aurre egin behar diozu edota aldaketa hortara ohitzea kostatzen ari zaizu. Baliteke zerorrek bilatutako aldaketa izatea, edota besterik gabe, beste norbaitek imposatutakoa izatea. Edozein modutan, aldaketa horri aurre egin behar diozu eta egoera berrira moldatu beharrean zaude.\nZure helburua argi daukazu eta denboraldi bat daramazu zure kasa lortu nahiean baino ez duzu lortu.\nEgunak dituen orduak ez dira nahikoak egin behar dituzun gauza guztiak egiteko. Hobeto antolatzen ikasi beharrean zaude.\nZure harreman pertsonalak edo familiarteko harremanak ez daude bere onenean, baino ez dakizu zer gertatzen ari den edota zer egin dezakezun harreman horiek hobetzeko.


Maskoten zainketa egokia laguntzeko eta jabeen ardurez ohartarazteko ekintzak indartu ditu Irungo Udalak – Irunero\nPosted on 2021(e)ko ekainak 2 by Irunero\nUdaltzaingoko ordezkari Cristina Labordak asteazken honetan azaldu ditu azken hilabeteetan gizalegea sustatzeko abiarazi diren kanpainen berritasunak. Zehazki, animalien babesa aipatu du, funtsean txakurren jabeek dituzten bi ardurari buruz: jabeek txakurrak zaintzeko duten betebeharra, eta txakurren kakak lurretik jaso eta zaborretara botatzeko obligazioa. Gainera, berritasun batzuk izan dira adopzioan emateari dagokionez.\n«Gizalegearen aldeko gainerako kanpainekin batera, urtarriletik, iragarri genuen bezala, agente zibikoen taldeak berriz ere nabarmendu ditu txakur-jabeek bide publikoan dituzten betebeharrak. Garrantzitsua da kontzientziatzeko mezu hori errepikatzea, beste ekimen batzuekin batera, hala nola txakurrentzako parkeak berritzea edo animalien eskubideak aldarrikatzea, eta herritarren beharrak edo erreklamazioak bateragarri egiten saiatzea, bizikidetzaren alde» azaldu du Cristina Laborda ordezkariak.\nOrdezkariak aipatutako berritasun bat da nezeserrena. Plastikozkoak dira, eta uhalari lotuta eramateko daude pentsatuta. Agente zibikoak egun hauetan hasiko dira horiek banatzen. «Osagarri sinple honen asmoa da txakur-jabeek kakak jasotzeko poltsak gordetzeko leku bat izatea, beharrezkoa denean erabili eta zaborretara botatzeko. Opari txiki hau oso praktikoa iruditzen zaigu: oso erraza da gainean eramatea eta, horrela, ez zaizkigu poltsak ahaztuko txakurra paseatzera eramaten dugunean».\nBigarren aukera, «agian, ez da horren ezaguna, baina animaliak adopzioan eskaintzen ditugu, azken urteotan indartu dugun animaliak jasotzeko eta txakurtegian gordetzeko zerbitzuaren barruan. Orain, Udalaren webgunea berritu dugula aprobetxatuta, adopzioaren berri emateko espazio bat txertatu dugu Udaltzaingoaren atalean, herritarrek errazago ikusteko. Elkarte animalisten eskaera bat zen eta, horrela, adopzioaren aukera irisgarriagoa izango da orain, eta interesa izan dezakeen ororen esku dago» gaineratu du Cristina Labordak.\nOrdezkariak azaldu duenez, maskota bat jaso eta Udalaren txakurtegira eramaten den bakoitzean, adopzioan emateko moduan badago, Udalaren webgunean agertuko da. «Azken urteotan baliabide ekonomiko gehiago bideratu ditugu txakurrak behar bezainbeste denbora egon ahal izan daitezen Udalaren txakurtegian. Praktikan jartzen ari garen neurri bat da sakrifikatu behar ez izatea helburuarekin».\nGogoan izan behar ditugu maskoten jabeen betebeharrak: txakur guztiak erroldatuta egon behar dira, eta identifikatzeko mikrotxip bat eraman behar dute. Sistema horrek aukera ematen du animalia galtzen denean aurkitzeko, eta lapurtzeko arriskua murrizten du. Irunen 7.500 txakur daude erroldatuta gutxi gora behera. Pertsonak ibiltzen diren leku publikoetan (bide publikoak, parkeak eta lorategiak) lotuta joan behar dira. Txakur-kakak jasotzeko poltsei dagokienez, Udalak gogorarazten du horiek jasotzeko 62 paper-ontzi berezi daudela.\nUdalaren webgunean badago «ohiko galderak» izeneko atal bat, bai eta aholku batzuk ere, txakurren zainketei eta jabeen ardurei buruzko zalantzak argitzeko.\nTxakurrentzako hiru parke\nTxakurrentzako aisialdirako eremuei dagokienez, Cristina Labordak gogoratu duenez, «azken urteotan parke berri batzuk ireki eta berritu ditugu, azkena Gain Gainean parkea. 2017an handitu zen, erabiltzaileen eskariei erantzunda, eta duela urtebete sarbideak hobetu genituen eta jolaserako elementu gehiago instalatu genituen, 50.000 euro inguruko inbertsioa eginda, aurrekontu parte-hartzaileen esparruan eginiko eskaera baten ondorioz». Gain Gaineko parke horretaz gain, antzeko instalazioak daude Osinbiribilen eta Puianan.\nAzkenik, etorkizunera begira, Cristina Labordak ordenantza berri baten proposamena lantzeko helburua aipatu du, datozen hilabeteetarako. Elkarteekin hartutako konpromiso bat da, eta helburua da urratsak egiten jarraitzea animalia horien babesa handitzeko gure hirian.\nPosted in LABURREANTagged irun, irunero, Nezeserrak, Txakur parkeak, Txakurrak, Txakurren kaka


Aurkezpena | Page 2 | Angula Berria\nLiburuaren aurkezpena-konbertsioa, Desmontando al Homo Economicus. Postales desde Isla Ternura\nOstirala, Ekaina 4, 2021 - 18:30\nGehiago irakurriLiburuaren aurkezpena-konbertsioa, Desmontando al Homo Economicus. Postales desde Isla Ternura -ri buruz\n'Euskarazko irakurzaletasuna Irungo Udal Liburutegian' hitzaldia eta eztabaida\nZKA argitaratua 3 / Mar / 2021\nOsteguna, Martxoa 4, 2021 - 17:30\nAitzondo Irungo Euskara Taldea Elkartea\nAitzondo Irungo Euskara Taldea Elkartea.- Irungo Udalak bi urtean behin eskaintzen duen Jose Antonio Loidi ikerketabeka irabazi zuten Maialen Oiartzun eta Unai Oiartzun irundarrek 2018an.\nGehiago irakurri'Euskarazko irakurzaletasuna Irungo Udal Liburutegian' hitzaldia eta eztabaida -ri buruz\nLarunbatean, EH Bilduren ponentzien aurkezpena Irun eta Hondarribian\nLarunbata, Martxoa 6, 2021 - 10:30\nEH Bildu Bidasoa.- Larunbat honetan, martxoak 6, goizeko 10:30ean, EH Bilduk Herri Batzarra egingo du II. Kongresuko ponentziak Irunen eta Hondarribian aurkezteko. Bizi dugun egoeraren eraginez era telematikoan egingo den batzarrean, Garikoitz Mujikak, EH Bilduko zuzendari nagusiak, ponentzia politikoa eta ponentzia organizatiboa aurkeztuko ditu.\nGehiago irakurriLarunbatean, EH Bilduren ponentzien aurkezpena Irun eta Hondarribian -ri buruz\nJoana Maiz komikiaren aurkezpena\nOsteguna, Abendua 19, 2019 - 19:00 -tik Ostirala, Abendua 20, 2019 - 18:55 -ra\nBrontë liburu-dendan (Kale Nagusia, 16)\nAitzondo euskara taldea.- Honako ekitaldi honen berri emateko idazten dizuegu, ea ostegunean bertan zuen hedabidean sartzerik duzuen.\nGehiago irakurriJoana Maiz komikiaren aurkezpena -ri buruz\nSalda badago, V. Jardunaldi Feministen inguruko Bidasoaldeko aurkezpena\nLarunbata, Iraila 21, 2019 - 11:00 -tik Igandea, Iraila 22, 2019 - 10:55 -ra\nSu Txikian.- Datorren azaroaren 1, 2 eta 3an Euskal Herriko V. Jarduera Feministak ospatuko dira Durangon. Bidasoaldean jardunaldiak aurkezteko egingo den bilerera gonbidatu nahi zaitugu. Eskualdeko talde feminista eta emakume anitzak bildu nahi ditugu jardunaldiak aurkezteaz gain elkar ezagutu eta Bidasoaldeko feminismoaren egoeraz eztabaidatzeko.\nGehiago irakurriSalda badago, V. Jardunaldi Feministen inguruko Bidasoaldeko aurkezpena -ri buruz\nGehiago irakurriKooperatiben saretze lana ospatzeko festa -ri buruz


BALUARTE - Hilos - Ikuskizunen egutegia - Ikuskizunak Kontzertuak\n18 apirila, larunbata 18:00etan. · Ganbera Aretoa\nEstatu mailan alarma-egoeraren luzapena eta osasun publikoko larrialdia dela-eta, Baluarte Txiki zikloaren baitan Ganbera Aretoan apirilaren 18an iragarrita zegoen Hilos ikuskizuna atzeratzen da (data berria oraindik erabaki gabe dago).\nErositako sarreren zenbatekoaren itzulketa erositako kanalaren bidez egingo da (txartel-leihatilaren kasuan, Baluartek ateak berriz zabaltzen dituenean). Internet bidez eskuratutakoen kasu, dirua zuzenean itzuliko da.\n2011an Haurtzarorako Arte Eszenikoen Sari Nazionala eskuratu zuen La Rous Teatro antzerki taldeak gurean Hilos ikuskizuna aurkezten du, amaren eta seme-alaben arteko loturari buruzko gogoeta, besteak beste egilearen beraren bizipenak oinarri dituena.\nMundura, amaren zilbor-hestetik lotuta iristen gara eta honek modu berezi batean batzen gaitu gure amarekin. Baina, zer gertatzen da hondoren hari horrekin? Zilbor-hestea jaiotzean moztu egiten digute, baina elkarren artean sortzen den lotura, ikustezina den hari baten antzera bizirik mantentzen da. Nire amaren istorioaz ari natzaizue, biziz beteriko emakumeaz, hari batez lotutako hamalau haur erditu zituenaz. Bere seme-alaba eta bere artean sortu zituen hariez eta bakoitzari utzitako ondareaz, ondoren norberak bereak ehundu zitzan.\nHilos ikuskizunak FETEN 2016en Dramaturgia Onenaren eta Emakumezko Interpretazio Onenaren saria jaso zuen.\nZuzendaritza: Joan Font y Rosa Díaz\nDramagintza: Rosa Díaz e Itziar Pascual\nAktorea: Rosa Díaz


Menpekotasunak - Mutua Universal\nMendekotasun batetaz hitz egitea gaixotasun batetaz hitz egitea da. Medikoki mendekotasunak gaixotasun kroniko sistemikoak dira eta American Psychiatric-eko Buru-Nahasteen Diagnostiko eta Estatistikako Eskuliburuaren arabera katalogatuta daude. Mendekotasunen berezko hainbat ezaugarri daude:\nBizi-kalitatea pixkanakako hondatzea, mendekotasun portaeraren ondorioz.\nKontrolaren galera, menpekotasun-sortzaile praktika burutu ahal izateko portaera konpultsiboa.\nBere burua engainatzea, hondatze pertsonala hautematea eragotziz.\nMendekotasunarekin jarraitzea kalte pertsonala eta senitartekoei kaltea eragin arren.\nHainbat substantziekiko mendekotasunak sor daitezke, besteak beste: substantzia psikotropikoak (drogazaletasuna), alkohola, nikotina eta drogak, eta baita hainbat jaduerarekiko ere, esaterako: ekintzak, lana, ariketa fisikoa, jokoa, janaria, sexua, eta abar. Honetaz ari gara mendekotasun praktikari utzi ezin zaion portaera konpultsiboak, substantzia psikotropikoetan efektu nabariak eragiten dituzten gehiegikeriak eta azkenean mendekoaren bai osasun fisikoa eta bai osasun psikikoa hondatzen bukatzen duten jardueren gehiegikeriak.\nMendekotasunek faktore anitzeko jatorria dute, eta bertan, besteak beste, faktore biologikoak, genetikoak, psikologikoak eta sozialek hartzen dute parte. Aldez aurretiko joera genetikoa existitzea eztabaidagaria da, baina egiaztatu da mendekoengan aldaketa neurokimikoak daudela.\nSubstantzia hauek kontsumituz gero, nerbio sistema zentralean zuzenean eragiten du, suspertuz edo deprimituz. Horiek mendekotasuna sortu dezakete eta sena, portaera eta kontzientzia asaldatu ditzakete.\nDrogazaletasuna gaixotasun kroniko eta progresiboa da. Portaera aldatzen dute, droga etengabe hartzeko bultzada eutsiezina eraginez, bere efektu psikikoak esperimentatzeko helburuarekin eta hura ez hartzeak eragindako efektua saihesteko, alegia; abstinentzia sindromea.\nDroga sozialez eta droga ilegalez hitz egin dezakegu. Droga sozialak tabakoa eta alkohola dira.\nAlkohol etilikoa duten edariak, hau da, garunean efektu depresiboa eragiten duten substantzia kimikoa. Horrek, denborarekin, mendekotasuna sortzen du pertsonengan. Alkohola fruten eta landareen hartziduratik edo destilaziotik lortzen da.\nAlkohola kontrolik gabe hartzeak arazo fisikoak eta psikikoak eragiten ditu:\nFisikoak: Miopatiak, polineuropatiak, neutritisa, psikosia, gastritisa, minbizi gastrikoa, hipertentsioa, arterioesklerosia, kardiopatiak, zirrosia, pankreatitisa, ezintasuna, testikuluen atrofia, eta abar\nPsikikoak: Suminkortasuna, tristura, erruduntasuna, paranoia, sakabanatze familiarra, etekin jaitsiera, interes galera, eta abar.\nHurrengo taulan edari alkoholdun ohikoenak adierazten dira, euren baliokidetasunekin edari unitatean (UB) eta alkohol gramo eta graduazioan.\nEdaria UB Gr/L Graduak\nGaragardo kaña /baso bat sagardo 1 10 4 - 8º\nkopa bat ardo / kopa bat cava 1 10 11 - 12º\nKopa bat coñac / kopa bat Brandy 2 20 40º\nKopa bat whiskiy/ Kopa bat Vodka 2 20 40 - 45º\nKopa bat vermut / kopa bat Jerez 1 10 17 - 20º\nTaula honekin kalkulatu daiteke zein den eguneroko alkohol kontsumoa, eta dagozkion neurriak har daitezke, aipatutako kontsumo hori 30gr/eguneko izan dadin gizonengan eta 20gr/eguneko emakumeengan.\nNikotina tabakoaren mendekotasun substantzia da. Garunean zuzenean jarduten du, plazerrarekin lotutako substantziak askatuz. Bere efektua desagertzerakoan garunak gehiago eskatzen du, plazer sentsazio hori berreskuratzeko.\nZigarroen kean 4.000 substantzia toxiko baino gehiago deskribatu dira, ezaugarri antigenikoak, farmakologikoki aktiboak, karzinogenoak, zittoxikoak eta mutagenikoekin.\nTabakoa zuzenean lotuta dago birika, maskuri eta laringe minbiziarekin, biriken gaixotasunekin eta miokardio infartuarekin.\nEgunero pakete bat erretzen duen erretzaile batek70.000 inhalazio egiten ditu urtean.\n4. Legez kanpoko drogak\nSubstantzia kimikoak, oso aktiboak eta organismoan ondorio anitz eragiten dituztenak. Ohikoenak cannabis, heroina, kokaina, morfikoak, anfetaminak eta diseinu drogak dira.\nSailkapena nerbio sistema zentralean eragiten dituzten efektuen arabera.\nBizigarriak Depresoreak Aluzinogenoak\nAnfetaminak Morfina Haxixa, marihuana\nKokaina Heroina Disolbatzaileak\nBarbiturikoak Extasia, LSD\nAingeruaren hautsa Peyote, onddoak\nDroga gehiegi hartzearen sintoma desberdinak daude. Horiek arrisku seinaletzat jo daitezke. Hala ere, argitu behar dugu sintoma bat edo bat baino gehiago egoteak ez duela beti adierazten drogekin arazoak daudela, bestelako kausak adierazi ditzake, ez baita erraza, lehen gegiratuan, drogaren eraginpean dagoen pertsona bat atzematea, beste egoera emozionalekin nahastu daitekeelako.\nNortasunaren tupusteko aldaketak, gehiegikeriak de gaizki azalpenik gabe umorea.\nLaneko errendimendu txikia.\nZirkulazioaren arau-hausteen gehikuntza.\nFamilia eta lanean gatazken gehikuntza.\nErantzukizunak betetzeko ezintasuna.\nGehiegizko barealdia eta moteltasuna.\nArrazoirik gabe barreen krisia.\nBeldur krisia edo gehiegizko beldurra.


Lil Tay iruzurra: Lil Tayen anaiak pertsona faltsua sortu al zuen interneten engainatzeko? - Pop-Kultura\nLil Tay iruzurra: Lil Tayen anaiak pertsona faltsua sortu al zuen interneten engainatzeko?\nClaire Lil Tay Hope-ren Instagram kontutik egun gutxira aldarrikatu aitarekin borroka judizial batean giltzapetuta zegoela, bere anaia eta ama egoeraz gezurretan ari zirela aldarrikatu da.\n2021eko apirilaren 22an, Lil Tay-en Instagram kontuak mezu kriptiko bat ikusi zuen bere izenean berri txarrak iragartzen zituena. Hurrengo egunean, bere anaia Jason Tian-ek hainbat istorio argitaratu zituen Lil Tay-ek bere borroka juridikorako dirua agortu zuela esanez.\nInstagrameko argitalpenek Lil Tay aitaren, Chris Hope, milioika dolar lapurtu eta hari tratu txarrak ematea leporatu zioten. Jasonek salatu zuen Chrisek Lil Tay armairu ilun batean jipoitu, marratu eta behin eta berriz bota zuela.\nEgoera hau gezurra da, mesedez, ez eman gofundme-ri. 'Lil tay'-k Claire du izena. Bere ama eta anaia tratu txarrak ematen ari zitzaizkion eta diruaren truke ustiatzen ari ziren eta aita zaintza lortu nahian dabil babesteko. https://t.co/lAUu9vRGAZ\n- Dekanoa | (@swagemla) 2021eko maiatzaren 6a\nOrain, hainbat zaleek egoera osoa Lil Tay anaiak eta amak hedatutako gezurra dela diote. Gainera, Lil Tay bera dela dioen beste Instagram erabiltzaile batek ere esan du bere anaia eta ama egoeraz gezurretan ari direla.\nLil Tay anaiak bere arrebaren egoerari buruz dirua gezurtatzea leporatu dio\n2021eko apirilaren 22an argitaratutako Instagram mezua 148 aste inaktibo egon ondoren argitaratu zen Lil Tay-en kontuan. Mezuek esaten zuten Lil Tay-en aitak, Chris Hope-k, dirua lapurtu zuela eta bere alabari fisikoki tratu txarrak eman zizkiola. Chris Hope orain Hansee Hope izeneko emakumearekin ezkonduta dago, Lil Tay amarekin, Angela Tianrekin banandu ondoren.\nLil Tay-ek (@liltay) partekatutako mezua\ntratamendu isila tratu txar bat da\nLil Tay anaiak ere GoFundMe argitaratu zuen kanpaina bere arrebari aitaren aurkako borroka juridikoa egiteko dirua agortu zitzaiola aldarrikatuz. Kanpainak, orain arte, 16.000 dolar baino gehiago bildu ditu eta 150.000 dolarreko helburu orokorra du. Jason Tian-k Chris Hope-ren aurka jarritako salaketei buruzko informazio gehiago lortzeko artikulua jarraituz irakur daiteke.\nLiltay arriskuan al dago benetan? edo hori publizitate aurrerapena da, zorionez, behar duen laguntza lortzen badu.\n- INOIZ BAINO ZORIONTSUA (@theefairylily) 2021eko apirilaren 23a\nLil Tayen anaia iaz agerian geratu zen bere kontua kontrolatzeagatik eta bere moduan jokatzera behartzeagatik, inola ere ez dut sinetsiko goFuNdMe kanpaina hau ♀ pic.twitter.com/0MXNydvHP8\n- Play Plug (@spillplug) 2021eko apirilaren 23a\nUtzi dirua bidaltzeko dirua bidaltzea, anaiak bi urte itxaron baitzuen, arrazoi batengatik dirua irabazteko adina izan arte. LIL tay, jakina, hobeto dago bere aitarekin. Biak esplotatzen ari ziren indarra eta dirua lortzeko. https://t.co/4HaI1nKAEM\n- pvnkbae (@ pvnkbae1) 2021eko apirilaren 27a\nInterneten jende gehienak Jason Tian-ren aldarrikapenak sinesten zituela bazirudien ere, jende askok istorioari buruzko zalantzak plazaratu zituen. 2018ko maiatzean, Daniel Keemstar Keem-ek klip bat argitaratu zuen, Jason ikus zitekeen bere ahizpari entrenatzen bideo baterako modu jakin batean jarduteko eta hitz egiteko.\nnola galdetu mutil bati testua modu politean\nLil Tay bere anaiak zer esan behar duen entrenatzen ari da ... TRISTE! pic.twitter.com/lJi7o2AXnp\n- KEEM (@KEEMSTAR) 2018ko maiatzaren 21a\nJason, beraz, ahizpa txikiaren online jarduera kontrolatzeagatik agerian gelditu zen. Ikus daitekeenez, jende askok esan zuen dirua biltzeko kanpaina eta istorioa gezurrak direla.\nLil Tay instagramera itzuli zen beldurrezko istorio bat salatuz, gurasoek eta senideek tratu txarrak jasan eta urte batzuetara behartu zuten ... Dirudienez\n- CLB Vicente 'Zaddy' Saraiva ♥ 🂾 (@_vicentesaraiva) 2021eko apirilaren 24a\nEz dakit lil tay gauza honek zirriborroa dirudien. Baina bere anaiak Instagram hau guztia argitaratzeagatik tratu txarrak jasan ez ditzan. Bideoak ikusi eta aztertzen badituzu, begiratu besterik ez duzu.\n- hassa (@hassatoufreya) 2021eko apirilaren 25a\nanaiak bere instagramean frogak eman zituen argazkiaren denbora markarik sartu gabe, aukera dago bidaia lil tay ospetsua izan aurretik gertatu zitekeela, ama ere anaia manipulatzen ari dela dirudi, salaketa hori guztia berak egindakoa baita\nnola errespetatu besteen mugak\n- Morax (@ Shikigami_18) 2021eko apirilaren 28a\nGainera, goodliltay erabiltzaile izena duen beste Instagram kontu bat sortu da. Kontuaren jabeak Lil Tay bera dela esan du, eta honako istorioak argitaratu dituzte.\n(TW: suizidioa, haurren tratu txarrak, esplotazioa)\nLil 'Tay-ek dioen Instagram-eko akzioak bi istorio partekatu zituen bere familian inork maite ez zuela esanez bere dirua lortzeko erabiltzen dutela. Zuzenean joango zela adierazi zuen, baina segundo batzuetan bakarrik egin zuen. pic.twitter.com/kGh3jqup5t\n- 𝓁𝑒𝓋✨ (@sadiearobens) 2021eko apirilaren 24a\nIzan dela dioen erabiltzailea Lil Tay esan du bere anaia eta ama gezurretan ari direla, eta jendea GoFundMe kanpainarako dirua ematera animatu dutela. Bere hiru senideek tratu txarrak jasan dituztela ere esan zuen. Jakina, ez dago Instagram kontu berriaren egiazkotasunari buruzko frogarik.\nIkusi orain hori sinesgarriagoa da, bere anaiak gauza pila bat eginarazi zion. Benetan espero dut behar duen laguntza lortuko duela.\n- Ashley (@ashyisscared) 2021eko apirilaren 24a\nHala ere, zale anitzek mezuari erantzun zioten eta mezu berriak sinesgarriagoak direla esan zuten. Jakina, kontuaren jabeak, Lil Tay dela esanez, laster biziko zela ere agindu zuen, jendeari egoeraren berri eman ahal izateko.\nPoliziarengana eta ez Instagramengana joan beharko luketela esaten zuen iruzkin bati erantzunez, Lil Tay-en kontuak —nahiak bere anaiak zuzentzen duela dirudi— erantzun zion hori gertatu izanaren arrazoiak sistema juridikoak huts egin ziolako. pic.twitter.com/xrci3pjK6K\n- Def Noodles (@defnoodles) 2021eko apirilaren 24a\n+ https://t.co/1hp5ri8np5 beste 2 kasuren gainetik haurraren ustiapena da, baina Claire / Lil Tay aipatzen da. Ez dut creepshowart onartzen, baina gaiari buruzko iruzkin bideo bat ere egin zuen\nEztabaidaren inguruko eguneraketa gehiago espero dira datozen egunetan.\ngeldi al zaitezke zure burua maitemintzea\nharremanetan muga osasuntsuen adibideak\nhildako maitearentzako poemak\nzergatik naiz hain emozionala azkenaldian gizonezkoa?\nnoiz atera zen dragoi bola super\naspertzen zarenean sortzeko gauzak\nzer egin lagunik ez duzun asteburuetan


Ipar Euskal Herriko argazki sozio-demografikoa | Gaindegia\nIpar Euskal Herriko argazki sozio-demografikoa\nIzenburua: Ipar Euskal Herriko argazki sozio-profesionala.\nEgilea: Eneko Gorri, soziologoa.\nHizkuntza: Euskara eta frantsesa.\nIkerketaren babesle: Kutxa.\nArgitalpenaren babesle: Udalbide.\n1999az geroztik Iparraldeko zentsua berritu zen 2009. 2006rako eguneratutako datuekin, GAINDEGIAk, Iparraldeari buruzko azterketa sozio-demografikoa egin du. Ipar Euskal Herriko argazki sozio-demografikoa txostenean, egindako lanaren hautapen sintetiko bat eskaini nahi izanda, bere zehaztasunean, Iparraldeaz egungo egoeraren isla zabaltzeko.\nXabier Isasik, Gaindegiako Lehendakariak, honela laburtzen du txostenaren hitzaurrean egungo egoera:\nINSEE-k Ipar Euskal Herriaz eman berri duen datu andana Gaindegiak aurretik esandakoa berrestera dator: Euskal Herriko lurraldeen artean antzeko arazoak bizi ditugu, eta irtenbideak elkar lanean bilatuz gero aukera onak ditugu eskura. Euskal lurraldeek elkar behar dute erronka berriei eraginkortasunez erantzuteko.\nEkonomia garatua duen gizarte moderno eta, biztanleriaz, zahartua da gurea. Landa eremuen hustea, gune urbanoen handitzea, populazioaren zahartzea, familia unitateen tamaina urritzea, zerbitzuen sektorearen hedapenarekin industria eta jarduera tradizionalen ahultzea... Arazo hauen aterabideak ezin du edonolakoa izan, gure herri izatea dago jokoan. Herri bezala erantzun eta herri izaten jarraitu, ala bakoitzak bere ahultasunetik erantzun.\nEzin uka datu hauek Ipar Euskal Herriko hainbat alderdi kezkagarri erakusten digutela. Azpimarratzekoak dira gure identitateari eta bizitasun sozio-ekonomikoari lotutakoak. Hots, zonalde euskaldunenak husten, belaunaldi gazte formatuenak kanpora joaten eta egitura industriala ahultzen. Beraz, aurrez aurre dugu erronka, zer eskain dezake Euskal Herriak Ipar Euskal Herria ahultzen duten auzi nagusietan laguntzeko?\nIpar Euskal Herriak baditu goi ikasketak etxean egin nahi dituzten milaka gazte, baita sorterrian lan egiteko prest leudekeen profesionalak ere, lankidetzan jarduteko prest dauden enpresak ere ez dira falta. Zergatik ez aukera horiek erraztu Hego Euskal Herriko unibertsitate eta ikastegietan ikasketak egiteko bideak erraztuz, mugaz gaindiko lan eskaintzak sustatuz, enpresen arteko link-ak eraikiz... Euskal Herriko lurraldeak garapen jasangarrirako unitate izan daitezke elkarlanean jardunez gero. Ideia ez da berria, datu hauek berriro norabide berean jartzen gaituzte. Irauteko elkarren beharra dugu.\nLan koadernoa 07: Euskal Herriko adierazle ekonomiko eta sozial nagusiak neurtzen. Eranskin grafikoa.\nLan koadernoa 06: Euskal Herriko adierazle ekonomiko eta sozial nagusiak neurtzen.